Συζητήσεις - Αποδοτικότητα και ισότητα στο πλαίσιο των ευρωπαϊκών συστημάτων εκπαίδευσης και κατάρτισης (συζήτηση) - Τετάρτη 26 Σεπτεμβρίου 2007\n17. Αποδοτικότητα και ισότητα στο πλαίσιο των ευρωπαϊκών συστημάτων εκπαίδευσης και κατάρτισης (συζήτηση)\nΠρόεδρος. – Η ημερήσια διάταξη προβλέπει τη συζήτηση της έκθεσης (A6-0326/2007) του κ. Tomáš Zatloukal, εξ ονόματος της Επιτροπής Πολιτισμού και Παιδείας, σχετικά με την αποδοτικότητα και την ισότητα στο πλαίσιο των ευρωπαϊκών συστημάτων εκπαίδευσης και κατάρτισης (2007/2113(INI)).\nTomáš Zatloukal, εισηγητής. – (CS) Κύριε Πρόεδρε, κύριε Επίτροπε, κυρίες και κύριοι, η Ευρωπαϊκή Ένωση βρίσκεται αντιμέτωπη με μια σειρά αλληλένδετων κοινωνικοοικονομικών προκλήσεων: την εμφάνιση εξαιρετικά ανταγωνιστικών χωρών, τη γήρανση του πληθυσμού, τη μετανάστευση, την ταχύτατα μεταβαλλόμενη διάρθρωση της αγοράς εργασίας, καθώς και τις ραγδαία αναπτυσσόμενες τεχνολογίες της πληροφορίας και της επικοινωνίας. Καθένας από αυτούς τους παράγοντες επηρεάζει το θέμα της πρόσβασης σε ποιοτική εκπαίδευση. Τα άτομα με μειωμένα προσόντα κινδυνεύουν ολοένα και περισσότερο από την ανεργία και τον κοινωνικό αποκλεισμό.\nΤα δίκαια συστήματα εγγυώνται ότι η εκπαίδευση και η κατάρτιση είναι ανεξάρτητες από το κοινωνικοοικονομικό υπόβαθρο και άλλους παράγοντες που θέτουν τα άτομα σε μειονεκτική θέση.\nΗ μείζων πρόκληση είναι να στηρίξουμε τη συμμετοχή των μαθητών, φοιτητών και ενηλίκων όλων των κοινωνικών ομάδων: από την άποψη αυτή, η τρέχουσα κατάσταση δεν είναι καθόλου ικανοποιητική.\nΣτην έκθεση την οποία καταθέτω εδώ σε αυτό το Κοινοβούλιο απευθύνεται έκκληση στα κράτη μέλη να λάβουν θετικά μέτρα από το στάδιο της προσχολικής αγωγής για τη διασφάλιση της κοινωνικής ποικιλομορφίας των τάξεων και των εκπαιδευτικών ιδρυμάτων και την εφαρμογή ποιοτικών εκπαιδευτικών προγραμμάτων. Οι δεξιότητες που είναι κληρονομικές ή αποκτώνται σε πρώιμο στάδιο προσφέρουν τη βάση για τη μάθηση σε μεταγενέστερα στάδια. Η αποδοτικότητα των επενδύσεων είναι υψηλότερη κατά τη διάρκεια αυτής της περιόδου διότι οι καρποί τέτοιων επενδύσεων διαρκούν για μια ολόκληρη ζωή. Θέλω να επισημάνω ότι στο επίπεδο της πρωτοβάθμιας εκπαίδευσης η πρόωρη κατηγοριοποίηση των μαθητών έχει αρνητικές συνέπειες. Θεωρώ, απεναντίας, ότι είναι σημαντικό να προσαρμοστεί το εκπαιδευτικό πρόγραμμα έτσι ώστε να είναι κατάλληλο για ποικιλόμορφες ομάδες παιδιών και να αντιστοιχεί στις ικανότητές τους εντός του ιδίου σχολείου.\nΑπό την άλλη πλευρά, η διαφοροποίηση και η δημιουργία ενός ευέλικτου φάσματος επιλογών μελέτης είναι πολύ αποδοτική στη δευτεροβάθμια εκπαίδευση. Όσον αφορά την επαγγελματική κατάρτιση, συνιστώ να βελτιωθεί η πρόσβαση στην τριτοβάθμια εκπαίδευση και να αναπτυχθούν ευκαιρίες διά βίου μάθησης.\nΗ τριτοβάθμια εκπαίδευση είναι ζωτική για την επιτυχία μιας οικονομίας της γνώσης. Θα ωφεληθεί δε από την παροχή περισσότερης χρηματοδότησης από αυτή που λαμβάνει επί του παρόντος. Στην έκθεση επισημαίνεται ότι η δωρεάν πανεπιστημιακή φοίτηση δεν εγγυάται υποχρεωτικά την ισοτιμία και ζητείται η διενέργεια ανάλυσης για τα διάφορα διαθέσιμα οικονομικά κίνητρα και επιλογές ενίσχυσης που μπορεί να μειώσουν σημαντικά την ανισότητα ως προς την πρόσβαση στην εκπαίδευση πανεπιστημιακού επιπέδου.\nΗ εκπαίδευση έχει αντίκτυπο στην οικονομία: αυξάνει το ανθρώπινο κεφάλαιο και την ικανότητα για καινοτομία και επιτρέπει τη διάδοση της τεχνολογίας. Κάθε επιπλέον χρόνος κατά μέσο όρο συμμετοχής στη σχολική εκπαίδευση αυξάνει την παραγωγικότητα σε μια μέση χώρα της ΕΕ βραχυπρόθεσμα κατά 6,2% και μακροπρόθεσμα κατά επιπλέον 3,1% χάρη στη συμβολή της στην ταχύτερη τεχνολογική ανάπτυξη. Αν ενισχυθεί η αποτελεσματικότητα της εκπαίδευσης και της κατάρτισης, η απόδοση στις επενδύσεις ιδιωτών και της κοινωνίας θα φθάσει περίπου έως και το 8% ετησίως. Άλλο όφελος είναι η μείωση της ανεργίας: στην ΕΕ σήμερα το ποσοστό της είναι κατά μέσο όρο 12,6% μεταξύ των κατοίκων με εκπαίδευση κατώτερη της μέσης, έναντι 5% μεταξύ των κατοίκων με τριτοβάθμια εκπαίδευση. Επιπλέον, σύμφωνα με πρόσφατη στατιστική έρευνα της Επιτροπής, 75 εκατομμύρια κάτοικοι της ΕΕ, δηλαδή το 32% του εργατικού δυναμικού, δεν έχουν ολοκληρώσει την εκπαίδευσή τους. Το 2010 μόνο το 15% των νέων θέσεων απασχόλησης θα διατίθεται γι’ αυτή την πληθυσμιακή ομάδα, η οποία στο μεγαλύτερο μέρος της προέρχεται από κοινωνικά μειονεκτούσες ομάδες.\nΟι πολιτικές εκπαίδευσης και κατάρτισης πρέπει να έχουν σημαντικό αντίκτυπο στις κοινωνικές και οικονομικές εξελίξεις, καθώς και όσον αφορά τη βιώσιμη ανάπτυξη και την κοινωνική συνοχή, ενώ αντιθέτως η ανεπαρκής αποτελεσματικότητα και ισότητα επιφέρει τεράστιες δαπάνες: φορολογικές απώλειες, αυξημένη ανάγκη υγειονομικής περίθαλψης και δημόσιας χρηματοδότησης καθώς και δαπάνες που θα οφείλονται στο αυξημένο ποσοστό κοινωνικά παθολογικής συμπεριφοράς.\nΗ εκπαίδευση και η κατάρτιση είναι θεμελιώδεις παράγοντες για τη μακρόπνοη ευρωπαϊκή οικονομική μεγέθυνση, την ανταγωνιστικότητα και την κοινωνική συνοχή.\nΕν κατακλείδι, θέλω να ευχαριστήσω όλες και όλους τους συναδέλφους μου που συνεργάστηκαν μαζί μου για την κατάρτιση αυτής της έκθεσης.\nJán Figeľ, μέλος της Επιτροπής. – (EN) Κυρία Πρόεδρε, χαιρετίζω ειλικρινά αυτή την πρωτοβουλία του Κοινοβουλίου να προωθήσει περαιτέρω το μήνυμα της ανακοίνωσής μας, την οποία εγκρίναμε σχετικά με το θέμα αυτό το παρελθόν έτος.\nΔιάβασα με μεγάλο ενδιαφέρον την έκθεσή σας και άκουσα επίσης σήμερα τον κ. Zatloukal, τον οποίο θέλω να συγχαρώ εγκάρδια διότι νομίζω ότι είμαστε συνοδοιπόροι σε αυτό το θέμα, σε αυτή τη συζήτηση και στις προσπάθειες για τη βελτίωση της κατάστασης.\nΘα μπορούσαμε τώρα να ακούσουμε μια περιγραφή των κοινωνικοοικονομικών προκλήσεων τις οποίες αντιμετωπίζουμε ατομικά, συλλογικά, μαζί, αλλά και της σπουδαιότητας των επενδύσεων –καλύτερων και περισσότερων επενδύσεων– στις πολιτικές εκπαίδευσης και κατάρτισης. Φρονώ ότι η πολιτική εκπαίδευσης και κατάρτισης βρίσκεται στο επίκεντρο των προσπαθειών μας για τη δημιουργία μιας πιο ευημερούσας και πιο συνεκτικής ευρωπαϊκής κοινωνίας.\nΌλα τα ευρωπαϊκά εκπαιδευτικά συστήματα χαρακτηρίζονται από εκπαιδευτικές ανισότητες οι οποίες αντικατοπτρίζουν κοινωνικοοικονομικές ανισότητες. Ο παράδοξος ρόλος της εκπαίδευσης και της κατάρτισης σε σχέση με αυτές τις ανισότητες είναι ότι πολύ συχνά συμβάλλουν στη διαιώνισή τους. Συχνά όμως είναι το μόνο μέσο αντιστάθμισης των ανισοτήτων.\nΣε όλη την Ευρώπη, η διαδικασία εκσυγχρονισμού των συστημάτων εκπαίδευσης και κατάρτισης έχει σε μεγάλο βαθμό ως κινητήρια δύναμη την επιδίωξη της μεγαλύτερης αποτελεσματικότητας από την άποψη της σχέσης κόστους-ωφελείας. Φρονώ ότι αυτό είναι πραγματικά επιθυμητό, αναμφίβολα, όμως θεωρείται συχνά, και εσφαλμένα, ότι η αποδοτικότητα και η ισότητα είναι έννοιες αντιφατικές.\nΣτο πλαίσιο της δέσμευσής μας να βοηθήσουμε τα κράτη μέλη να βελτιώσουν τα συστήματά τους στους τομείς της εκπαίδευσης και της κατάρτισης, η ανακοίνωση της Επιτροπής κατέδειξε ότι η αποδοτικότητα και η ισότητα δεν είναι αναγκαίο να επιτευχθούν η μία εις βάρος της άλλης, και εις βάρος της ποιότητας. Η αποδοτικότητα και η ισότητα χρειάζονται στην πραγματικότητα η μία την άλλη. Κατά τη γνώμη μου, αυτό είναι το σημαντικότερο μήνυμα που μπορεί να αντληθεί από το σύνολο της ανακοίνωσης.\nΣτην έκθεσή σας υπογραμμίζεται έντονα η ανάγκη τα ευρωπαϊκά συστήματα εκπαίδευσης και κατάρτισης να εξασφαλίζουν συγχρόνως την αποδοτικότητα και την ισότητα, αν θέλουμε να συμβάλουν στην επίτευξη όχι μόνο της οικονομικής ανάπτυξης αλλά και της κοινωνικής συνοχής στην ΕΕ.\nΙδιαίτερη ικανοποίηση μου προκαλεί η έμφαση που δίνετε στην ανάγκη ανάπτυξης αποτελεσματικών και ισότιμων πολιτικών για όλο το συνεχές της διά βίου μάθησης και στην ανάγκη επένδυσης στην εκπαίδευση από πολύ πρώιμο στάδιο, καθώς η επένδυση στην ποιότητα στην πρώιμη παιδική ηλικία και στην προσχολική αγωγή και φροντίδα φαίνεται να αποτελεί τον αποτελεσματικότερο τρόπο τερματισμού του φαύλου κύκλου της μειονεξίας.\nΜε ικανοποίηση επίσης διαπιστώνω ότι επιβεβαιώνετε το μήνυμά μας σύμφωνα με το οποίο η πρώιμη επιλογή εκπαιδευτικών κατευθύνσεων για τους μαθητές έχει αρνητικές συνέπειες για την αποδοτικότητα και την ισότητα. Επιπλέον, δίνετε μεγάλη έμφαση στην ανάγκη καλλιέργειας πνεύματος αξιολόγησης, προκειμένου να χαραχθούν αποτελεσματικές μακροπρόθεσμες πολιτικές και να σχεδιαστούν πολιτικές βάσει συγκεκριμένων στοιχείων.\nΗ πρωτοβουλία σας θα μας φέρει πιο κοντά στην ανάπτυξη στρατηγικών διά βίου μάθησης οι οποίες θα προωθούν την ισότητα, την ένταξη, την ολοκλήρωση και την κοινωνική συνοχή. Θα την λάβουμε πλήρως υπόψη στις επικείμενες πρωτοβουλίες μας στον τομέα της εκπαίδευσης και της κατάρτισης, κυρίως δε στην πρόταση σχετικά με την κοινή έκθεση του 2008 για την εφαρμογή του προγράμματος εργασίας μας και τις σκέψεις μας για το μέλλον, καθώς και στην πράσινη βίβλο για τις σχέσεις μεταξύ εκπαίδευσης και μετανάστευσης, στην οποία οι ανισότητες θα είναι κεντρικό θέμα. Ευελπιστούμε ότι θα είμαστε σε θέση να παρουσιάσουμε αυτή την ανακοίνωση την προσεχή άνοιξη.\nChrista Prets, συντάκτρια της γνωμοδότησης της Επιτροπής Δικαιωμάτων των Γυναικών και Ισότητας των Φύλων. – (DE) Κυρία Πρόεδρε, τίθεται το ερώτημα γιατί μιλούμε για ισότητα ή ανισότητα όταν υπάρχουν περισσότερες γυναίκες απόφοιτοι πανεπιστημίων από ό,τι άνδρες. Αυτό σημαίνει ότι έχουμε τις ίδιες ευκαιρίες και τις εκμεταλλευόμαστε, όμως η ισότητα παύει να είναι εξασφαλισμένη μετά. Στην κατάρτιση, στην εκμετάλλευση των αποκτηθεισών γνώσεων, οι γυναίκες εξακολουθούν να μειονεκτούν και αυτό σημαίνει πως δεν υπάρχει ακόμα ισότητα στα συστήματα εκπαίδευσης και κατάρτισης.\nΩς εκ τούτου είναι ανάγκη να λάβουμε υπόψη τις γυναίκες που για παράδειγμα είναι ήδη μητέρες κατά τη διάρκεια των σπουδών τους, να ζητήσουμε εδώ ιδιαίτερη ευελιξία στην οργάνωση των σπουδών, να υποστηρίξουμε και να προωθήσουμε την πρόσβαση των νέων γυναικών, ιδιαίτερα από απομακρυσμένες περιφέρειες και των γυναικών από ευάλωτες ομάδες, όπως οι μετανάστριες ή όσες ανήκουν σε εθνοτικές μειονότητες, γιατί εδώ υπάρχουν μεγάλες ανωμαλίες και ανισότητες. Αυτό πρέπει να αρχίσει ήδη από την προσχολική και σχολική ηλικία και να συνεχίζεται μέχρι την επαγγελματική εκπαίδευση.\nΘα μου επιτρέψετε να συνεχίσω αργότερα, μετά από μία μικρή διακοπή.\nPál Schmitt, εξ ονόματος της Ομάδας PPE-DE. – (HU) Σας ευχαριστώ, κυρία Πρόεδρε. Θα μιλήσω στα ουγγρικά. Κύριε Επίτροπε, την περασμένη εβδομάδα, ως εκπρόσωπος της Επιτροπής Πολιτισμού και Παιδείας, μετείχα σε ένα συνέδριο στη Λισαβόνα με τίτλο «Νέες φωνές – Αντιμετώπιση της ποικιλομορφίας στην εκπαίδευση», το οποίο διοργάνωσε η πορτογαλική Προεδρία.\nΉταν εξαιρετικά συγκινητική εμπειρία οι αφηγήσεις νέων ανθρώπων οι οποίοι ζουν με ποικίλες σωματικές και μαθησιακές δυσκολίες σχετικά με τις σχολικές τους εμπειρίες. Οι αφηγήσεις τους είχαν ένα κοινό στοιχείο: όλοι τους είπαν ότι θεωρούσαν ότι, εάν μπορούσαν να συμμετάσχουν στις σχολικές δραστηριότητες μαζί με τους αρτιμελείς συμμαθητές τους, δεν θα κρίνονταν με βάση τις αναπηρίες τους αλλά με βάση τις ικανότητες και την προσωπικότητά τους.\nΗ ένταξη των παιδιών που αντιμετωπίζουν αναπηρίες στο κανονικό εκπαιδευτικό σύστημα πλάι στους αρτιμελείς συμμαθητές τους έχει επίσης ζωτική σημασία προκειμένου να διασφαλιστεί η αποδοχή τους από την κοινωνία και η ευκολότερη αποδοχή τους ως ενηλίκων. Εάν τα παιδιά συνηθίζουν από μικρή ηλικία να βρίσκονται κοντά σε παιδιά τα οποία αντιμετωπίζουν κάποιο είδος αναπηρίας, και έχουν συνηθίσει να τα σέβονται εξίσου και ίσως να τα βοηθούν, τότε υπάρχουν αυξημένες πιθανότητες να επιδείξουν μεγαλύτερη κατανόηση και ευαισθησία απέναντι στα μειονεκτούντα άτομα στην ενήλικη ζωή τους.\nΗ υπό εξέταση έκθεση αναφέρεται εκτεταμένα στα θέματα ένταξης που σχετίζονται με κοινωνικές διαφορές. Έχω την πεποίθηση ότι, αναλογικά προς το παράδειγμα που προανέφερα, είναι επίσης σημαντικό να μπορούν τα παιδιά που αντιμετωπίζουν κοινωνική μειονεξία να μετέχουν με ισότιμο τρόπο στις δραστηριότητες των άλλων παιδιών στα διάφορα στάδια της εκπαίδευσης.\nΠροκειμένου να επιτευχθεί αυτό, απαιτούνται δύο στοιχεία. Το ένα είναι η τεχνολογική πρόοδος και η άρση των εμποδίων. Από αυτή την άποψη, τα κράτη μέλη της κεντρικής και ανατολικής Ευρώπης υστερούν σημαντικά: τα σχολεία, το σχολικό περιβάλλον, οι μεταφορές, ακόμη και τα νοσοκομεία, άλλα ιδρύματα, δημόσιοι φορείς, για παράδειγμα, είναι απρόσιτα στους χρήστες αναπηρικών αμαξιδίων. Το άλλο στοιχείο, η υλοποίηση του οποίου θα διαρκέσει περισσότερο, είναι η αλλαγή νοοτροπίας που απαιτείται από μέρους των πολιτικών ιθυνόντων προκειμένου να αναγνωρίσουν ότι η εκπαίδευση χωρίς αποκλεισμούς είναι το πρώτο κρίσιμο στάδιο στην προοδευτική διαδικασία που οδηγεί στην κοινωνική αποδοχή και ενσωμάτωση.\nΕν κατακλείδι, επιτρέψτε μου να προσθέσω ότι τα αθλήματα είναι επίσης σημαντικό μέσο εκπαιδευτικής και κοινωνικής συμμετοχής, καθόσον στον αθλητισμό εξαφανίζονται οι κοινωνικές διαφορές και ανισότητες· τα μόνα πράγματα που έχουν σημασία είναι το ταλέντο, η αποφασιστικότητα και η συστηματική ενασχόληση. Η φυσική αγωγή στα σχολεία και ο αθλητισμός συνεισφέρουν σημαντικά στην ενίσχυση σημαντικών κοινωνικών αξιών όπως η αλληλεγγύη και ο σεβασμός της αξιοπρέπειας του άλλου.\nΓι’ αυτό θεωρώ ότι είναι σημαντικό, όταν το παρόν Σώμα συζητά θέματα όπως η ποιότητα, η αποτελεσματικότητα και η ισότητα της εκπαίδευσης και της κατάρτισης, πρέπει να γίνεται επίσης αναφορά στη σπουδαιότητα της φυσικής αγωγής και της ποιότητας, αποτελεσματικότητας και ισότητας στο πλαίσιό της. Πρέπει επίσης να διασφαλίσουμε ότι η εκπαίδευση χωρίς αποκλεισμούς διαδραματίζει επίσης μείζονα ρόλο προς αυτή την κατεύθυνση. Συγχαίρω τον εισηγητή και σας ευχαριστώ για την προσοχή σας.\nChrista Prets, εξ ονόματος της Ομάδας PSE. – (DE) Κυρία Πρόεδρε, το απεριόριστο δικαίωμα στην παιδεία, δηλαδή το δικαίωμα πρόσβασης στην εκπαίδευση, κατοχυρώνεται στον χάρτη των θεμελιωδών δικαιωμάτων και παρόλα αυτά δεν έχει υλοποιηθεί ακόμα πλήρως στην πράξη.\nΟι σημαντικές διαφορές ως προς την απόδοση ανάμεσα στα εκπαιδευτικά συστήματα στην Ευρωπαϊκή Ένωση οδηγούν και σε διαφορετική οικονομική και κοινωνική ανάπτυξη. Τα εκπαιδευτικά συστήματα πρέπει να είναι αποτελεσματικά, δίκαια και κυρίως προσιτά σε όλους. Η αποτελεσματικότητα πρέπει να προαχθεί και να υπογραμμιστεί ήδη στο νηπιαγωγείο, στο σχολείο, αλλά και στο σύστημα επαγγελματικής εκπαίδευσης.\nΠολύ σημαντικό είναι να συνηθίσουν και τα ιδρύματα τριτοβάθμιας εκπαίδευσης σε μια κάποια ευελιξία προκειμένου να μπορούν να αντιδρούν γρήγορα σε οικονομικές και κοινωνικές αλλαγές, γιατί μόνο έτσι μπορεί να προκύψει ανταγωνιστικό πλεονέκτημα. Χρειάζεται ποικιλία, ποιότητα και συνεργασία με τον ιδιωτικό τομέα και προαγωγή της έρευνας και της ανάπτυξης. Όμως δεν είναι δυνατό η παιδεία να έχει ως μόνο στόχο να προσφέρει καλά καταρτισμένα άτομα στην οικονομία. Η παιδεία προσφέρει προσωπικό πλούτο και είναι προϋπόθεση για να μπορούμε να ζούμε με κοινωνική συνοχή. Ενισχύει την ανάπτυξη της προσωπικότητας και την αυτοεκτίμηση. Αυτό είναι τουλάχιστον εξίσου σημαντικό με την ειδική, επαγγελματική και οικονομική εκπαίδευση.\nΠρέπει να εργαστούμε με στόχο να έχουν οι εκπαιδευτικοί, όπως και όλοι οι εκπαιδευόμενοι, εκπαίδευση υψηλής ποιότητας και πρωτίστως να έχουν δυνατότητες ανόδου και αλλαγών, γιατί και εδώ κινούμαστε εδώ και χρόνια μονόπλευρα. Αυτό δεν μπορεί να συνεχιστεί!\nΘα ήταν απλούστευση να πούμε πως η εκπαιδευτική πολιτική πρέπει να αφορά μόνο τα κράτη μέλη. Αυτό είναι μόνο εν μέρει σωστό. Ένας ευρωπαϊκός χώρος εκπαίδευσης που έχει έναν κοινό στόχο, δηλαδή την υλοποίηση των στόχων της Λισαβόνας, χρειάζεται και κοινό τρόπο δράσης για να επιτύχουμε αποτελεσματικότητα και ισότητα.\nJolanta Dičkutė, εξ ονόματος της Ομάδας ALDE. – (LT) Κυρίες και κύριοι, η μάθηση είναι αναπόσπαστο στοιχείο της ευρωπαϊκής κοινωνικής διάστασης, διότι αποκαλύπτει τη σπουδαιότητα της αλληλεγγύης, των ίσων ευκαιριών και της κοινωνικής ένταξης. Όλοι οι πολίτες πρέπει να αποκτούν τις γνώσεις και τις δεξιότητες που έχουν ανάγκη και να τις ενημερώνουν διαρκώς. Επιπλέον, είναι αναγκαίο να λαμβάνονται υπόψη οι ανάγκες των ανθρώπων που βρίσκονται στα όρια του κοινωνικού αποκλεισμού.\nΗ Ευρωπαϊκή Ένωση δεν ρυθμίζει άμεσα την εξέλιξη των εθνικών εκπαιδευτικών συστημάτων, έχει όμως σημαντικό αντίκτυπο στην εξέλιξή τους: πρώτον, μέσω των κοινωνών στόχων της ΕΕ· δεύτερον, μέσω της παρακολούθησης καθορισμένων ευρωπαϊκών κατευθυντηρίων γραμμών και εκθέσεων για την ανάπτυξη των εκπαιδευτικών συστημάτων τις οποίες παρουσιάζουν τα κράτη μέλη· και, τρίτον, μέσω των προγραμμάτων εκπαίδευσης και κατάρτισης που χρηματοδοτεί η Ευρωπαϊκή Ένωση.\nΧαιρετίζω τη σύσταση της Ευρωπαϊκής Επιτροπής να καταστούν οι επενδύσεις στους ανθρώπινους πόρους προτεραιότητα των διαρθρωτικών ταμείων. Η Ευρωπαϊκή Ένωση πρέπει να εξασφαλίσει τις βασικές συνθήκες που θα επιτρέψουν σε όλα τα κράτη μέλη τα οποία επιδιώκουν τη δημιουργία και ανάπτυξη ενός αποτελεσματικού ευρωπαϊκού συστήματος εκπαίδευσης και κατάρτισης να επιλύσουν τα συναφή τους προβλήματα. Για παράδειγμα, ένα από τα μεγαλύτερα προβλήματα στη Λιθουανία σήμερα είναι η βία στα σχολεία. Για την καταπολέμησή της, έχουν ήδη αρχίσει να εφαρμόζονται σε εθνικό επίπεδο διάφορα προγράμματα πρόληψης. Ένα άλλο θέμα είναι το γεγονός ότι αναζητούμε μεθόδους οι οποίες θα μας βοηθήσουν να βελτιώσουμε την ποιότητα της ανώτατης εκπαίδευσης, σε μια προσπάθεια να εξασφαλίσουμε ότι το εκπαιδευτικό επίπεδο που παρέχουν τα πανεπιστήμια στη χώρα μας θα είναι ίσο με αυτό που παρέχεται από τα καλύτερα πανεπιστήμια της Δυτικής Ευρώπης.\nΤο λιθουανικό εκπαιδευτικό σύστημα αντιμετωπίζει και άλλα προβλήματα. Ένα από αυτά είναι οι χαμηλές αμοιβές των εκπαιδευτικών σε όλες τις επιστήμες, οι οποίες οδηγούν αναπόφευκτα σε έλλειψη εκπαιδευτικών. Δεν διαθέτουμε επαρκείς χρηματικούς πόρους για να επιδιορθώσουμε τους χώρους άθλησης, φρονώ δε ότι η βελτίωση των αθλητικών υποδομών είναι σημαντική όχι μόνο για να ενθαρρύνονται οι μαθητές να απολαμβάνουν τον αθλητισμό, αλλά και για να απομακρύνονται από τα ναρκωτικά και το αλκοόλ, καθώς και από το κάπνισμα. Ένα ακόμη πολύ ουσιαστικό πρόβλημα είναι η γενιά των νέων μεταναστών που επαναπατρίζονται. Χρειάζονται πρόσθετη χρηματοδότηση και επιπλέον εκπαιδευτικούς για συμπληρωματική μελέτη και ειδικά προγράμματα.\nΑνέφερα ελάχιστα μόνο από τα προβλήματα που αναμφίβολα έχουν σημαντικές διαστάσεις και σε άλλα νέα κράτη μέλη της Ευρωπαϊκής Ένωσης. Συμφωνώ πλήρως με την παρέμβαση στην οποία αναφέρθηκε ότι η τρέχουσα κατάσταση δεν είναι καθόλου ικανοποιητική. Η ρεαλιστική αξιολόγηση και ενεργός στήριξη των διαφόρων εκπαιδευτικών συστημάτων βάσει των κοινών ευρωπαϊκών στόχων και προτύπων πρέπει να είναι ο σημερινός στόχος της Ευρωπαϊκής Ένωσης.\nZdzisław Zbigniew Podkański, εξ ονόματος της Ομάδας UEN. – (PL) Κυρία Πρόεδρε, υπάρχει ένα δημοφιλές ρητό στην Πολωνία σύμφωνα με το οποίο, αν δεν καταφέρεις να μάθεις ορισμένα πράγματα στην παιδική σου ηλικία, θα υποστείς τις συνέπειες σε όλη την υπόλοιπη ζωή σου. Μας υπενθυμίζει σοφά ότι η εκπαίδευση των παιδιών είναι η καλύτερη από όλες τις επενδύσεις. Συνεπώς, ορθώς ο εισηγητής προτείνει την αύξηση των πόρων που διατίθενται στην προσχολική αγωγή, διότι τότε ξεκινά η κοινωνική ένταξη. Αυτή συμβάλλει στην ανάπτυξη του ατόμου και στην προετοιμασία του για την αποστολή του στη ζωή. Η ένταξη πρέπει να ενισχύεται και σε μεταγενέστερο στάδιο. Έτσι, ο εισηγητής πολύ σωστά εντοπίζει το πρόβλημα της κατηγοριοποίησης των ατόμων και συνιστά να αρχίζει η διαφοροποίηση μόνο τα πρώτα χρόνια της δευτεροβάθμιας εκπαίδευσης και να επεκταθεί η περίοδος που αφιερώνεται στη σχολική εκπαίδευση.\nΑξίζει επίσης να επικροτηθεί το γεγονός ότι στο ψήφισμα επισημαίνεται σαφώς η ανάγκη σύνδεσης των πολιτικών επαγγελματικής εκπαίδευσης και κατάρτισης με τις πολιτικές για την απασχόληση, την οικονομία, την κοινωνική ένταξη, τη βελτίωση της ανταγωνιστικότητας της ανώτατης εκπαίδευσης και την παροχή σε όλους της δυνατότητας πρόσβασης σε αυτή υπό ίσους όρους.\nΟ πιο πιεστικός λόγος που πρέπει να μας κάνει να υιοθετήσουμε αυτές τις προτάσεις για την εκπαίδευση είναι το γεγονός ότι 75 εκατ. πολίτες της Ευρωπαϊκής Ένωσης, με άλλα λόγια το 32% του εργατικού δυναμικού, δεν έχουν ολοκληρώσει την εκπαίδευσή τους. Αυτό έχει σοβαρές συνέπειες για την αποτελεσματικότητα της εργασίας τους, τις επιδόσεις των οικονομιών μας και την κοινωνική κατάσταση. Η αλλαγή είναι αναγκαία.\nVěra Flasarová, εξ ονόματος της Ομάδας GUE/NGL. – (CS) Κυρίες και κύριοι, ένα ισότιμο και αποτελεσματικό σύστημα πρέπει να εγγυάται την πρόσβαση όλων στην εκπαίδευση.\nΟ εισηγητής δηλώνει ότι απαιτείται βελτίωση της προσχολικής αγωγής, η οποία συμπίπτει με την περίοδο στην οποία τα άτομα διαμορφώνουν τις συνήθειες και τις δεξιότητες που απαιτούνται για τη μάθηση σε μεταγενέστερα στάδια. Καλεί δε τα κράτη μέλη να αυξήσουν τη χρηματοδότηση της προσχολικής αγωγής. Ποια είναι όμως η πραγματικότητα;\nΤα τελευταία χρόνια σε όλες σχεδόν τις χώρες της ΕΕ κλείνουν διαρκώς εγκαταστάσεις προσχολικής αγωγής. Η αρνητική τάση του πληθυσμού δεν είναι ο μόνος λόγος που παρατηρείται αυτό το φαινόμενο. Η Επιτροπή Δικαιωμάτων των Γυναικών και Ισότητας των Φύλων έχει συμφωνήσει επ’ αυτού, και η κατάσταση στην Τσεχική Δημοκρατία δεν είναι καθόλου διαφορετική. Οι εγκαταστάσεις προσχολικής αγωγής κλείνουν επειδή η λειτουργία τους είναι δαπανηρή. Έτσι τα χωριά και οι κωμοπόλεις προσπαθούν να εξοικονομήσουν μεγάλο μέρος των πόρων του προϋπολογισμού τους. Οι εταιρικές εγκαταστάσεις προσχολικής αγωγής έχουν πλέον πρακτικά εκλείψει. Οι χρόνοι αναμονής για την εισαγωγή των παιδιών σε τέτοιες εγκαταστάσεις αρχίζουν να αυξάνονται. Αρχίζουν να εμφανίζονται ιδιωτικά νηπιαγωγεία τα οποία λειτουργούν με υψηλές προδιαγραφές: προσφέρουν μαθήματα ξένων γλωσσών και άλλες παροχές για τις οποίες μόνο πλούσιες οικογένειες μπορούν να πληρώσουν. Η προσχολική αγωγή στην Τσεχική Δημοκρατία ήταν στο παρελθόν, και συνεχίζει να είναι, υψηλού επιπέδου, ακόμη και εκεί όμως εμφανίζονται ήδη φαινόμενα ανισότητας.\nΕπιπλέον, δεν μπορώ να συμφωνήσω με την παράγραφο 21 της έκθεσης, στην οποία δηλώνεται ότι η δωρεάν πανεπιστημιακή εκπαίδευση δεν εγγυάται αναγκαστικά και από μόνη της ισότητα. Το φαινόμενο νέα παιδιά να λαμβάνουν φοιτητικά δάνεια και να τα αποπληρώνουν αργότερα θα έχει πολύ πιο σοβαρές συνέπειες για τους φτωχότερους φοιτητές παρά για τους πλουσιότερους· αυτό μπορεί να επηρεάσει την ψυχολογία νέων οι οποίοι ξεκινούν τη ζωή τους φορτωμένοι με χρέη.\nΗ Ευρώπη βρίσκεται αντιμέτωπη με ένα κύμα μετανάστευσης. Μεταξύ των όσων εισέρχονται στην ΕΕ περιλαμβάνονται και πολλά παιδιά και φοιτητές. Τα άτομα αυτά διαθέτουν πολλές δυνατότητες οι οποίες μπορούν να βοηθήσουν την Ένωση στη μελλοντική της ανάπτυξη. Στέκονται επίσης σε μια νοητή γραμμή εκκίνησης και πρέπει να τους επιτρέψουμε να συμμετέχουν με επιτυχία στο εκπαιδευτικό σύστημα. Στο πλαίσιο αυτό, είναι δύσκολο να γίνει κατανοητή η ισχύουσα νομοθεσία η οποία διέπει τη λειτουργία των σχολείων στην Τσεχική Δημοκρατία από τον Ιανουάριο του 2005, και η οποία ρυθμίζει τον βαθμό στον οποίο επιτρέπεται η παροχή εκπαίδευσης σε αλλοδαπούς με άδειες μονίμου διαμονής, ή με θεωρήσεις μακροπρόθεσμης ή βραχυπρόθεσμης παραμονής, πρόσφυγες ή αιτούντες άσυλο, καθώς και σε άτομα υπό προσωρινή προστασία. Μια γραφειοκρατική απόφαση χαράσσει μια γραμμή μεταξύ των παιδιών που μπορούν να πάνε στο σχολείο και όσων δεν πρέπει να πάνε στο σχολείο. Όλα εξαρτώνται από το πόσο γρήγορα χορηγείται στο ενδιαφερόμενο άτομο το αντίστοιχο νομικό καθεστώς. Η άφιξή τους είναι ήδη αρκετά δραματική. Πρέπει λοιπόν να καταβάλουμε κάθε δυνατή προσπάθεια ώστε να διασφαλίσουμε τη διευκόλυνση της εισόδου τους στην Ένωσή μας. Δεν θέλουμε οι νέοι άνθρωποι να σύρονται σε διάφορες ανεπιθύμητες κοινωνικές δραστηριότητες.\nOvidiu Victor Ganţ (PPE-DE). – (RO) Κύριε Πρόεδρε, κύριε Επίτροπε, κυρίες και κύριοι συνάδελφοι, συγχαίρω τον κ. Zatloukal για την έκθεσή του, την οποία θεωρώ πολύ καλή, διότι αναφέρεται σε ένα από τα πιο σημαντικά και πιο ευαίσθητα κεφάλαια της ζωής μας, στην εκπαίδευση.\nΕπιπλέον, θέλω να αναφερθώ στις τρεις πτυχές της έκθεσης: ζήτησα την αυξημένη ενίσχυση των προγραμμάτων πανεπιστημιακής αριστείας, στο επίπεδο τόσο των κρατών μελών όσο και της Ευρωπαϊκής Ένωσης, στον βαθμό που της επιτρέπουν οι αρμοδιότητές της. Αυτό είναι αναγκαίο εάν επιθυμούμε να είναι επιτυχές το πρόγραμμα της Λισαβόνας και να μειωθούν τα χάσματα με άλλους διεθνείς παράγοντες. Η έλλειψη ιδιαίτερα ειδικευμένου προσωπικού στην Ευρώπη γίνεται αισθητή παντού και με ακόμη πιο έντονο τρόπο στα νέα κράτη μέλη λόγω του φαινομένου της διαρροής εγκεφάλων.\nΣυγχρόνως, έχω την πεποίθηση ότι η αύξηση της αποτελεσματικότητας της εκπαιδευτικής διαδικασίας είναι στενά συνδεδεμένη με την πολυγλωσσία. Στο πλαίσιο της ελεύθερης κυκλοφορίας των πολιτών της Ευρωπαϊκής Ένωσης, η προσαρμογή στην αγορά απαιτεί τη γνώση ξένων γλωσσών. Άλλωστε, οι ανταλλαγές μαθητών και φοιτητών θα διευκολυνθούν μέσω της πολύγλωσσης εκπαίδευσης.\nΌσον αφορά την ισότητα στα συστήματα εκπαίδευσης και κατάρτισης, φρονώ ότι τα κράτη μέλη πρέπει να βρουν τα αναγκαία μέσα ώστε να βελτιώσουν τον βαθμό πρόσβασης των παιδιών, των νέων και των ενηλίκων στην εκπαίδευση και την κατάρτιση. Οι επιδοτούμενες θέσεις πρέπει να αποβλέπουν στην υποστήριξη ατόμων από μειονεκτούσες κοινωνικές κατηγορίες, στη μείωση του αναλφαβητισμού, στην κοινωνική αναπροσαρμογή, στην καλύτερη προσαρμογή στις απαιτήσεις της αγοράς εργασίας και στη μείωση της ανεργίας. Κατά τον τρόπο αυτόν, θα μειωθεί το απαιτούμενο εργατικό δυναμικό από τρίτες χώρες. Υπάρχουν αρκετοί ανθρώπινοι πόροι, ωστόσο δεν επιδιώκεται η αποτελεσματική εκπαίδευση και διαχείρισή τους.\nMaria Badia i Cutchet (PSE). – (ES) Κυρία Πρόεδρε, η αναθεώρηση των στόχων της Λισαβόνας που διενεργήσαμε το 2005 κατέδειξε για άλλη μια φορά πόσο σημαντικό είναι να τοποθετήσουμε την εκπαίδευση και την κατάρτιση στο επίκεντρο της μελλοντικής στρατηγικής της ΕΕ.\nΕίναι προφανές, και αυτό αποδεικνύεται από στοιχεία της Eurostat, ότι είμαστε πολύ πίσω από τους φιλόδοξους στόχους που έχουμε θέσει για την τριτοβάθμια εκπαίδευση για το 2015: επενδύσεις στην έρευνα και ανάπτυξη, εκσυγχρονισμό των πανεπιστημίων, μείωσης των ποσοστών αποτυχίας και του αριθμού όσων εγκαταλείπουν το σχολείο πρόωρα, μεγαλύτερη συμμετοχή ενηλίκων στη διά βίου μάθηση, και αύξηση του αριθμού εκείνων που έχουν ολοκληρώσει τη δευτεροβάθμια εκπαίδευση.\nΑυτή η χρονική καθυστέρηση μας αφήνει πίσω από τους διεθνείς εταίρους μας, τις ΗΠΑ, την Ινδία και την Ιαπωνία, και σε αυτό πρέπει να προσθέσουμε την τεράστια ανομοιότητα των καταστάσεων στις ευρωπαϊκές χώρες.\nΗ επίτευξη αποτελεσματικής και αποδοτικής προόδου στα εκπαιδευτικά συστήματα των κρατών μελών μας δεν είναι σημαντική μόνο από την άποψη της διεθνούς ανταγωνιστικότητας και της οικονομικής ανάπτυξης· είναι επίσης ένα απαραίτητο συστατικό για την επίτευξη προόδου από την άποψη της κοινωνικής συνοχής στις κοινωνίες μας.\nΗ επένδυση στην προσχολική, την πρωτοβάθμια και δευτεροβάθμια εκπαίδευση είναι μια βασική προϋπόθεση για να ελαχιστοποιηθεί ο κίνδυνος του κοινωνικού αποκλεισμού και να διασφαλιστούν υψηλότερα επίπεδα απασχόλησης και καλύτερες αμοιβές.\nΤόσο οι δημόσιοι όσο και οι ιδιωτικοί πόροι που διατίθενται στην εκπαίδευση πρέπει να αυξηθούν, και τα κράτη μέλη πρέπει να εξετάσουν σοβαρά την ανάγκη προόδου βάσει των διαδικασιών της Μπολόνια και της Κοπεγχάγης.\nΠαρομοίως, η πανεπιστημιακή εκπαίδευση πρέπει να προσαρμοστεί στις ολοένα και πιο ετερογενείς κοινωνικές και οικονομικές ανάγκες των κοινωνιών μας, χωρίς να αγνοούμε το γεγονός ότι η εκπαίδευση είναι επίσης η βάση για την κατάρτιση ελεύθερων πολιτών ικανών να παίζουν έναν ενεργό ρόλο στην κοινωνία.\nΤέλος, πρέπει να εκσυγχρονίσουμε και να βελτιώσουμε τη διδασκαλία της επαγγελματικής κατάρτισης το συντομότερο δυνατό, και να την προσαρμόσουμε στις νέες προκλήσεις που θέτει η παράταση του εργασιακού βίου των Ευρωπαίων, η οποία αυξάνει τις κοινωνικοοικονομικές και εκπαιδευτικές προσδοκίες στους ενήλικες, χωρίς να παραμελούμε την επιμόρφωση ή τη μη διάκριση μεταξύ των φύλων σε κάθε επίπεδο εκπαίδευσης.\nEwa Tomaszewska (UEN). – (PL) Ενόψει της σύστασης του Ευρωπαϊκού Κοινοβουλίου και του Συμβουλίου το 2006, στην οποία υπογραμμίζεται η ανάγκη ανάπτυξης της διά βίου μάθησης, με ιδιαίτερη έμφαση στους ανέργους, καθώς και η ανάγκη προσαρμογής στις οικονομικές αλλαγές που έχει αντίκτυπο στη λειτουργία της αγοράς εργασίας, θέλω να επιστήσω την προσοχή στη σπουδαιότητα της εκπαίδευσης για την επίτευξη μεγαλύτερης κινητικότητας στο εσωτερικό της αγοράς εργασίας, η οποία προσφέρει τη δυνατότητα μείωσης της διαρθρωτικής ανεργίας.\nΘέλω να υπογραμμίσω τη σπουδαιότητα του ευρωπαϊκού πλαισίου επαγγελματικών προσόντων για την αύξηση της κινητικότητας των εργαζομένων. Η ισότιμη πρόσβαση στην εκπαίδευση, η οποία είναι τόσο σημαντικός παράγοντας για την εξασφάλιση ίσων ευκαιριών στα παιδιά και τους νέους στη ζωή, συνδέεται με τη χρηματοδότηση της εκπαίδευσης στα κράτη μέλη της Ένωσης. Οι διαφορές μεταξύ των χρηματοδοτικών πόρων που διατίθενται στην εκπαίδευση, την παροχή επαγγελματικών προσόντων και τις αμοιβές των εκπαιδευτικών έχουν σημαντικό αντίκτυπο στις ευκαιρίες επίτευξης αυτού του ιδιαίτερου στόχου της στρατηγικής της Λισαβόνας.\nΣτην έκθεση με θέμα την πρόοδο προς την επίτευξη των στόχων της Λισαβόνας για την εκπαίδευση και την κατάρτιση την οποία ενέκρινε η Ευρωπαϊκή Επιτροπή το 2005 αναφέρεται σαφώς ότι η πρόοδος σε αυτόν τον τομέα είναι ανεπαρκής για την επίτευξη του επιθυμητού αποτελέσματος έως το 2010. Γι’ αυτό είναι τόσο σημαντικό να εστιάσουμε την προσοχή μας στη βελτίωση της ποιότητας της εκπαίδευσης, προλαμβάνοντας έτσι τον κοινωνικό αποκλεισμό και αυξάνοντας την ανταγωνιστικότητα της οικονομίας μας. Συγχαίρω τον κ. Zatloukal για την εξαίρετη έκθεσή του.\nIlda Figueiredo (GUE/NGL). – (PT) Ένας από τους τομείς της εκπαίδευσης στον οποίο εξακολουθεί να σημειώνεται μεγάλη υστέρηση σε ορισμένες χώρες της Ευρωπαϊκής Ένωσης, ειδικότερα δε στην Πορτογαλία, είναι η προσχολική αγωγή. Θεωρώ λοιπόν αναγκαίο να υπογραμμίσω την έκκληση προς τα κράτη μέλη να επενδύσουν πολύ περισσότερους πόρους σε ένα δημόσιο δίκτυο νηπιαγωγείων το οποίο θα διαθέτει εκπαιδευτικούς υψηλού επιπέδου κατάρτισης, ικανούς να αντεπεξέλθουν στις ανάγκες όλων των παιδιών, καθόσον αυτός είναι ένας από τους πιο αποτελεσματικούς τρόπους ανάπτυξης των νοητικών τους ικανοτήτων, δημιουργίας των βάσεων για τη μελλοντική τους εκπαίδευση, βελτίωσης του επιπέδου των γενικών τους ικανοτήτων, σημαντικής αύξησης της ισοτιμίας του εκπαιδευτικού συστήματος και καταπολέμησης των κοινωνικών ανισοτήτων.\nΟμοίως, είναι αναγκαίο να διασφαλιστεί η ποιοτική πρωτοβάθμια και δευτεροβάθμια εκπαίδευση, η οποία πρέπει να είναι καθολική, υποχρεωτική και δωρεάν, έτσι ώστε να παρέχονται βασική εκπαίδευση και κρίσιμες δεξιότητες οι οποίες θα συμβάλουν στην επίτευξη θεμελιωδών κοινωνικών και πολιτικών αξιών καθώς και εκπαίδευση υπέρ της ειρήνης και της ισότητας, ενισχύοντας έτσι την κοινωνική συνοχή και ένταξη. Όσον αφορά την ανώτατη εκπαίδευση, πρέπει να αναγνωριστεί ότι πρόκειται για θεμελιώδους σημασίας τομέα των ανεπτυγμένων κοινωνιών, και γι’ αυτό η σχολική αποτυχία και η πρώιμη εγκατάλειψη του σχολείου πρέπει να προλαμβάνονται, όπως στην Πορτογαλία, όπου δυστυχώς το 40% περίπου των μαθητών δεν ολοκληρώνουν καν τη δευτεροβάθμια εκπαίδευσή τους.\nΟι δημοσιονομικές περικοπές στην εκπαίδευση, η αύξηση του κόστους της ανώτατης εκπαίδευσης και η δύσκολη κοινωνική κατάσταση μεγάλου ποσοστού οικογενειών και νέων δεν επιτρέπουν στην Πορτογαλία να βελτιώσει με ικανοποιητική ταχύτητα την ανώτατη εκπαίδευση του πληθυσμού της, με αποτέλεσμα να εμφανίζει τους χειρότερους δείκτες στην Ευρωπαϊκή Ένωση. Δεδομένου ότι σχετικές μελέτες καταδεικνύουν ότι, για κάθε επιπλέον έτος κατά μέσο όρο συμμετοχής στη σχολική εκπαίδευση αυξάνεται η παραγωγικότητα σε μια μέση χώρα της ΕΕ βραχυπρόθεσμα κατά 6,2%, μπορούμε να κατανοήσουμε καλύτερα τις δυσκολίες που αντιμετωπίζουν οι χώρες οι οποίες δεν προσφέρουν στους πολίτες τους πρόσβαση σε εκπαίδευση υψηλής ποιότητας.\nRolf Berend (PPE-DE). – (DE) Κυρία Πρόεδρε, κύριε Επίτροπε, κυρίες και κύριοι, η παιδεία έπαιζε και παίζει κεντρικό ρόλο στην ανάπτυξη της ευρωπαϊκής οικονομίας και στην προσωπική ανάπτυξη των νέων. Συμφωνώ απόλυτα με αυτή και με πολλές άλλες διαπιστώσεις της έκθεσης και εκφράζω τις ευχαριστίες μου και την εκτίμησή μου στον εισηγητή.\nΕξίσου σωστό είναι ότι τα εκπαιδευτικά συστήματα είναι αποτελεσματικά όταν τα μέσα που χρησιμοποιούνται, οδηγούν στα καλύτερα δυνατά αποτελέσματα. Αυτούς τους στόχους επιδιώκουν βασικά όλα τα κράτη μέλη της ΕΕ, όμως συγκριτικές μελέτες δείχνουν επανειλημμένα αξιοπρόσεκτα στοιχεία ως προς το αποτέλεσμα. Ως εκ τούτου οι επισημάνσεις και εκκλήσεις προς τα κράτη μέλη που περιλαμβάνει η έκθεση είναι από ευρωπαϊκή σκοπιά παραπάνω από δικαιολογημένες, αν και γνωρίζουμε ότι δεν έχουμε άμεσες αρμοδιότητες όσον αφορά το περιεχόμενο και τη δομή της παιδείας. Τα αίτια αυτών των διαφορετικών αποτελεσμάτων βρίσκονται στις διαφορές ως προς την ποιότητα και την ένταση της διδασκαλίας, που έχουν ως αποτέλεσμα διαφορετικά επίπεδα απόδοσης και συνακόλουθα και άνισες ευκαιρίες των νέων στη ζωή.\nΚατά την άποψή μου είναι επειγόντως απαραίτητο να καθίσταται διαρκώς σαφές ότι η σημερινή γενιά μαθητών θα αντιμετωπίσει διεθνή ανταγωνισμό για θέσεις κατάρτισης μετά την ολοκλήρωση της εκπαίδευσής της. Οι ίσες ευκαιρίες για όλους συνιστούν επομένως πρόκληση για τα κράτη μέλη προκειμένου να προσφερθεί στους νέους η καλύτερη δυνατή εκπαίδευση όσον αφορά την απόκτηση των διανοητικών ικανοτήτων που τους χρειάζονται.\nΩστόσο οι ίσες ευκαιρίες έχουν πάντα να κάνουν και με την ποιότητα και την απόδοση. Αυτό με τη σειρά του καθιστά αναγκαίο να δοθεί μεγαλύτερη σημασία στις έννοιες της ποιότητας και της απόδοσης στο πλαίσιο του εκπαιδευτικού συστήματος. Σε αυτό το πλαίσιο δεν πρέπει απλώς να έχουμε την ίδια παιδεία για όλους, αλλά τις ίδιες ευκαιρίες εκκίνησης για όλους και μετά την καλύτερη δυνατή εκπαίδευση λαμβανομένων υπόψη των ατομικών χαρισμάτων και διαφορών ως προς τις σωματικές και διανοητικές ικανότητες.\nSilvia-Adriana Ţicău (PSE). – (RO) Κυρία Πρόεδρε, κύριε Επίτροπε, έως το 2010, η Ευρωπαϊκή Ένωση έχει θέσει ως στόχο να μην υπερβαίνει το 10% το ποσοστό εγκατάλειψης του εκπαιδευτικού συστήματος μεταξύ των νέων ηλικίας από 18 έως 24 ετών, και πάνω από το 85% των νέων άνω των 18 ετών να παρακολουθεί μεταδευτεροβάθμιες σπουδές.\nΤο 9,7% των παιδιών στην Ευρωπαϊκή Ένωση ηλικίας μεταξύ 0 και 17 ετών ανήκουν σε οικογένεια χωρίς εισόδημα. Πολλά από τα παιδιά που προέρχονται από φτωχές οικογένειες ή αγροτικό περιβάλλον δεν παρακολουθούν καμία μορφή μεταδευτεροβάθμιας εκπαίδευσης για οικονομικούς λόγους. Θεωρώ ότι, σε μια κοινωνική Ευρώπη, οι υποτροφίες για μαθητές και σπουδαστές πρέπει να είναι προσιτές σε όλους όσοι επιθυμούν να μάθουν. Τα παιδιά με αναπηρίες πρέπει επίσης να έχουν πρόσβαση στην εκπαίδευση.\nΤα κράτη μέλη και η Επιτροπή πρέπει να θέσουν ως προτεραιότητά τους την εγγραφή του 90% τουλάχιστον των παιδιών ηλικίας κάτω των 7 ετών σε νηπιαγωγεία ή βρεφονηπιακούς σταθμούς. Κατά τον τρόπο αυτόν, οι νέες μητέρες θα μπορούν να συνδυάσουν την οικογενειακή τους ζωή με την επαγγελματική τους δραστηριότητα.\nΖητώ επίσης, προκειμένου να καταστεί η εκπαίδευση πιο αποτελεσματική, να διασφαλιστεί η παροχή κατάρτισης και κινήτρων στους εκπαιδευτικούς.\nCzesław Adam Siekierski (PPE-DE). – (PL) Κυρία Πρόεδρε, θέλω να υπογραμμίσω μια σειρά θεμάτων.\nΠρώτον, συμφωνώ με τη θέση του εισηγητή ότι οι επενδύσεις την προσχολική αγωγή προσφέρει τα μεγαλύτερα οφέλη, διότι σε αυτό το στάδιο επιτυγχάνονται τα καλύτερα αποτελέσματα. Είναι επίσης σημαντικό να υποστηριχθεί ο εκσυγχρόνισες των πανεπιστημίων, να δοθεί έμφαση στην ανάγκη ισότιμης πρόσβασης στην ανώτατη εκπαίδευση και να αυξηθεί η ανταγωνιστικότητά της.\nΔεύτερον, η ισότιμη πρόσβαση στην εκπαίδευση προσφέρει πολλά θετικά αποτελέσματα. Έχει αντίκτυπο στην κοινωνική ανάπτυξη, την οικονομική μεγέθυνση, την αύξηση της καινοτομίας, την ανάπτυξη του ανθρώπινου δυναμικού και των νέων τεχνολογιών, καθώς και τη μείωση της ανεργίας.\nΤρίτον, παρότι η απόδοση των επενδύσεων στην εκπαίδευση γίνεται αισθητή πολύ αργότερα και απαιτεί μακροπρόθεσμο προγραμματισμό, δεν πρέπει να λησμονούμε ότι οι επενδύσεις αυτές είναι ζωτικής σημασίας.\nΤέταρτον, συμφωνώ με την άποψη ότι είναι αναγκαίο να συνδεθούν οι πολιτικές για την επαγγελματική κατάρτιση και την εκπαίδευση με την πολιτική για την απασχόληση, την οικονομική πολιτική και την κοινωνική ένταξη.\nΠέμπτον, πρέπει να επενδύσουμε στη νεολαία μας, διότι η νεότερη γενιά αντιπροσωπεύει το μέλλον της Ευρωπαϊκής Ένωσης. Είναι δε πολύ σημαντικό να αποτραπεί η πρόωρη εγκατάλειψη του σχολείου από τα παιδιά.\nΈκτον, βρισκόμαστε αντιμέτωποι με ένα δημογραφικό πρόβλημα, το οποίο συνίσταται στη γήρανση του πληθυσμού της Ευρώπης. Γι’ αυτό άλλωστε πρέπει να προωθήσουμε τη διά βίου μάθηση των ενηλίκων.\nΚαι, τέλος: εκπαίδευση, εκπαίδευση, εκπαίδευση.\nProinsias De Rossa (PSE). – (EN) Κυρία Πρόεδρε, εν γένει με ανησυχεί η άκριτη αποδοχή από την Επιτροπή του γεγονότος ότι τα κράτη μέλη περικόπτουν πόρους από την εκπαίδευση. Στην Ιρλανδία η τάση αυτή είναι ιδιαιτέρως εμφανής, ενόψει της αύξησης του πληθυσμού μας και της συνακόλουθης αύξησης του αριθμού των μαθητών ανά σχολική τάξη. Έχω επί μακρόν υπάρξει υποστηρικτής της προσχολικής και πρωτοβάθμιας εκπαίδευσης ως αναγκαίου στοιχείου για την προσωπική ανάπτυξη κάθε παιδιού. Όλα τα διαθέσιμα στοιχεία καταδεικνύουν ότι όσο καλύτερη είναι η ποιότητα της εκπαίδευσης τόσο καλύτερες είναι οι ευκαιρίες που προσφέρονται στο άτομο στην υπόλοιπη ζωή του. Έχει σχετιστεί ακόμη και με την παράταση της ζωής και τη βελτίωση της υγείας.\nΦρονώ ότι η Επιτροπή και τα κράτη μέλη πρέπει να δώσουν εξίσου μεγάλη έμφαση στην ποιότητα, όσο και στην αποδοτικότητα και την ισότητα. Η ποιότητα του σχολικού περιβάλλοντος και της διδασκαλίας είναι προϋποθέσεις της αποδοτικότητας. Τα παιδιά χρειάζονται καλούς δασκάλους και ένα σχολικό πρόγραμμα που θα παρέχει σφαιρική εκπαίδευση, η οποία θα είναι προσανατολισμένη στο να διδάξει τους μαθητές πώς να λαμβάνουν ορθολογικές αποφάσεις, πώς να αντεπεξέρχονται στις δυσκολίες και τις αλλαγές και πώς να επικοινωνούν με τους άλλους, παρέχοντας μάλιστα μια ευρεία ηθική βάση για τις αξίες βάσει των οποίων θα επιλέξουν να ζήσουν τη ζωή τους. Τις δεξιότητες αυτές τις έχουν ανάγκη προκειμένου να επιτύχουν το καλύτερο για τους εαυτούς τους και για την κοινωνία στην οποία ζουν.\nΥπάρχει όμως ένα ακόμη πιο επείγον και θεμελιώδες ζήτημα – το ζήτημα των πεινασμένων παιδιών στα σχολεία μας. Χιλιάδες παιδιά στην Ιρλανδία πηγαίνουν στο σχολείο πεινασμένα, και είμαι βέβαιος ότι η χώρα μας δεν είναι η μόνη στην οποία παρουσιάζεται αυτό το φαινόμενο. Ανεξαρτήτως του πόσο αποδοτική ή ισότιμη είναι η πρόσβαση, τα παιδιά αυτά δεν μπορούν να σημειώσουν καλές επιδόσεις, και οι μακροπρόθεσμες επιπτώσεις αυτής της κατάστασης υπερβαίνουν κατά πολύ τις οικονομίες που εξασφαλίζει ένα κράτος με το να μην παρέχει ένα υγιεινό πρωινό στα παιδιά αυτά.\nJán Figeľ, μέλος της Επιτροπής. – (SK) Θέλω να σας ευχαριστήσω γι’ αυτή τη συνεκτική συζήτηση, καθόσον επιβεβαιώνει όχι μόνο την έκθεση και την ανακοίνωση της Επιτροπής για το θέμα αυτό, αλλά και τη θέση των κρατών μελών, τα οποία εξέφρασαν τις απόψεις τους στην υπουργική διάσκεψη του Νοεμβρίου και στη συνέχεια στο εξάμηνο του 2007 κατά το οποίο το Συμβούλιο ενέκρινε συμπεράσματα τα οποία επίσης επιβεβαίωναν τις βασικές θέσεις της ανακοίνωσης της Επιτροπής.\nΕπιτρέψτε μου ορισμένα σχόλια. Φρονώ ότι η προαγωγή της ισότητας και της αποτελεσματικότητας στην εκπαίδευση είναι ταυτόχρονα ηθική υποχρέωση και θεμελιώδης οικονομική/χρηματοδοτική ανάγκη. Η λογική υπαγορεύει ότι πρέπει να πραγματοποιήσουμε καλύτερες και περισσότερες επενδύσεις στην εκπαίδευση: πρώτον, καλύτερες επειδή πρέπει να εκμεταλλευόμαστε αποτελεσματικότερα καθένα ευρώ που δαπανάται, κάθε κορώνα και κάθε λίρα.\nΑρκετοί ομιλητές επεσήμαναν ότι οι δεξιότητες και η ποιότητα της εκπαίδευσης και της επαγγελματικής κατάρτισης έχουν αποφασιστικό αντίκτυπο στη μελλοντική θέση τόσο των ατόμων όσο και των κοινωνικών ομάδων και πρέπει να βελτιώνονται διαρκώς. Εκείνοι που μπορούν πρωτίστως να τις βελτιώσουν είναι, για παράδειγμα, οι εκπαιδευτικοί. Η επένδυση στην ποιότητα της κατάρτισης των εκπαιδευτικών είναι ένας από τους πιο αποτελεσματικούς τρόπους επίτευξης συνολικής βελτίωσης επειδή οι εκπαιδευτικοί πολλαπλασιάζουν αυτά τα αποτελέσματα. Όσον αφορά τη βελτίωση, υπάρχει συστηματική ανάγκη, λόγου χάρη, για ποιοτική αξιολόγηση ως αναγκαίο μέσο και όχι ως εξαίρεση, όχι ως κάτι το εξαιρετικό αλλά ως βασικό κανόνα, στο πλαίσιο της οποίας θα αξιολογούνται τα μέσα και τα αποτελέσματα και καθετί ενδιάμεσο, ενώ θα αξιολογείται και θα ανταμείβεται η ποιότητα.\nΘέλω να επισημάνω ότι η Επιτροπή, όπως αναμένουν οι συντάκτες της έκθεσης, θα συνεχίσει να εστιάζει την προσοχή της σε αυτό το θέμα. Θέλουμε να δώσουμε μεγαλύτερη προσοχή στο θέμα της δίκαιης και αποτελεσματικής εκπαίδευσης, για παράδειγμα, στο πλαίσιο της εξέτασης του θέματος της εκπαίδευσης και της μετανάστευσης το προσεχές έτος. Επί του παρόντος βρίσκεται σε εξέλιξη διαβούλευση για τα σχολεία τον 21ο αιώνα, για το τι δηλαδή αναμένεται από τα σχολεία σε αυτή τη νέα εποχή, και φυσικά θέλουμε αυτή η πρόοδος να καταλήξει σε μια ενημερωμένη επισκόπηση της θέσης των σχολείων στην ευρωπαϊκή κοινωνία σήμερα. Ένα άλλο θέμα που θίξαμε πρόσφατα ήταν η ανακοίνωση που υιοθετήθηκε τον Αύγουστο για την ποιότητα της κατάρτισης των εκπαιδευτικών και τα πολύ σημαντικά συμπεράσματα που παρουσιάζει.\nΕν κατακλείδι, πιστεύω ότι οι διαδικασίες που έχουν αναφερθεί, όπως οι διαδικασίες της Μπολόνιας και της Κοπεγχάγης, καθώς και τα θέματα που σχετίζονται με την εκπαίδευση των ενηλίκων, την προσχολική αγωγή και τη διά βίου μάθηση, πρέπει να συνδυαστούν στο πλαίσιο μίας θεματικής ενότητας, της προσβασιμότητας και της ποιότητας ως κρίσιμων παραγόντων στο πραγματικά δίκαιο εκπαιδευτικό σύστημα το οποίο χρειαζόμαστε σήμερα και στο μέλλον.\nMarianne Mikko (PSE), γραπτώς. – (ET) Ο χρόνος δεν περιμένει κανέναν. Είναι σαφές ότι το 2010 η Ευρώπη δεν θα είναι η πιο ανταγωνιστική οικονομία παγκοσμίως. Ένα κατάλληλο και ορθά διαρθρωμένο εκπαιδευτικό σύστημα μπορεί να καταστήσει αυτόν τον στόχο πιο εφικτό.\nΕίναι αδύνατον να αγνοήσουμε το ακαδημαϊκό και οικονομικό επίπεδο των διαφόρων κορυφαίων πανεπιστημίων. Σύμφωνα με διάφορα στοιχεία, 20-30 από τα 50 κορυφαία πανεπιστήμια του κόσμου βρίσκονται στις Ηνωμένες Πολιτείες. Άλλα πέντε ή έξι βρίσκονται στο Ηνωμένο Βασίλειο. Η υπόλοιπη Ευρώπη βρίσκεται στην τρίτη θέση με τέσσερα ή πέντε, ενώ ο Καναδάς και η Αυστραλία ακολουθούν κατά πόδας.\nΟι επιτυχίες έχουν την τάση να επαναλαμβάνονται. Δυστυχώς, η συγκεκριμένη επιτυχία οφείλει την ύπαρξή της πρωτίστως στο γεγονός ότι η αγγλόφωνη εκπαιδευτική αγορά μπορεί να απευθυνθεί σε δισεκατομμύρια ισχυρούς πελάτες. Το φαινόμενο της κλίμακας κάνει τα υπόλοιπα. Ως εκ τούτου, το Χάρβαρντ είναι δέκα φορές πλουσιότερο και διασημότερο σε σύγκριση με τον κοντινότερο ανταγωνιστή του.\nΗ μίμηση του ελιτίστικου συστήματος της Ivy League και του Oxbridge στην ηπειρωτική Ευρώπη είναι εγχείρημα επισφαλές. Θα έλεγα μάλιστα ότι αποτελεί σχεδόν σίγουρο αδιέξοδο. Τόσο στις Ηνωμένες Πολιτείες όσο και στο Ηνωμένο Βασίλειο το επίπεδο αλφαβητισμού και αριθμητισμού πολλών απλών πολιτών κρίνεται ανεπαρκές.\nΣτο πλαίσιο της επιθυμίας για επιτυχία, και μάλιστα γρήγορη επιτυχία, θα ήταν πολύ πιο λογικό να στηριχθούμε αποκλειστικά στις δραστηριότητες που μας είναι πιο οικείες. Η πιο επιτυχημένη χώρα της Ευρωπαϊκής Ένωσης στον τομέα της εκπαίδευσης είναι αναμφίβολα η Φινλανδία, η εθνική στρατηγική της οποίας περιλαμβάνει τη δημόσια πρόσβαση στην εκπαίδευση σε εξίσου υψηλό επίπεδο παντού.\nΗ εκπαίδευση είναι εκ φύσεως στρατηγικός τομέας. Τα αποτελέσματα αποφάσεων και παρεμβάσεων στον εν λόγω τομέα εμφανίζονται μετά την πάροδο δεκαετιών. Ως εκ τούτου, θα ήταν άσκοπο όσον αφορά την ισότητα να θυσιαστεί ένα ακόμη τέταρτο του αιώνα στο όνομα ακόμη υψηλότερων κορυφών. Ακόμη και αν εφαρμόζαμε τις ορθότερες μεθόδους.\nΗ επιδίωξη ομοιόμορφα υψηλού επιπέδου εξακολουθεί να είναι ο καλύτερος άσος που έχει στη διάθεσή της η Ευρώπη στον διεθνή ανταγωνισμό.


ΜΕΓΑΛΑ ΣΗΜΕΙΑ ΣΗΨΕΩΣ ... - FNews\nFnews Δημοσιεύθηκε Πέμπτη, 20 Σεπτέμβριος, 2018 1:36:51\nΓράφει ο Ανάργυρος Ξεπαπαδάκης…\n«ΠΟΛΛΟΙ από εκείνους που κατέχουν στην κοινωνία αξιώματα υψηλά ,θυμίζουν τα ράφια της Εθνικής Βιβλιοθήκης.\nΤΑ ΑΖΗΤΗΤΑ και αδιάβαστα βιβλία κατέχουν τα πιο ΥΨΗΛΑ ΡΑΦΙΑ» !\nΦιλοι μου! Ο Δημόσιος Βίος της Χώρας ΠΑΣΧΕΙ σε κρίσιμο σημείο !!! ΟΙ ΘΕΣΜΟΙ δεινοπαθούν κάτω από την ασφυκτική πίεση των νέων «ηθων»που επιβάλλονται στη ζωή του τόπου!!!\nΟΙ φορείς των ΘΕΣΜΩΝ έχουν περιπέσει σε ανυποληψία! Το ατομικό συμφέρον κυριαρχεί ! ΟΙ Νομοι ΠΑΡΑΒΙΑΖΟΝΤΑΙ ,η Αξιοκρατία έχει ΚΑΤΑΛΥΘΕΙ! !!!\nΣΤΗΝ κοινωνία συμβαίνει συχνά ,ότι και στις ζυγαριές . Οι ΑΔΕΙΟΙ δισκοι ανεβαίνουν, ενώ οι ΓΕΜΑΤΟΙ κατεβαίνουν !!!! Οι ύβρεις μεταξύ δημοσίων ανδρών είναι ένα καθημερινό φαινόμενο!\nΤα ΣΚΑΝΔΑΛΑ διαδέχονται το ένα το άλλο δεκαετίες τώρα !!!! Ο Τοπος σύρετε από τα πάθη , η ΝΟΜΗ της Εξουσίας εξαθλιώνει τους χαρακτήρες!\nΠΟΛΙΤΙΚΟΙ Ηγέτες ξεσκεπάζονται ως «δουλοι ηδονών»! Η Πνευματική μας Ηγεσία είναι αλλοτριωμένη, η Πολιτική εξοφλημένη ,το Διεθνές μας ΚΥΡΟΣ καθιζάνει !!! Η ΔΗΜΟΣΙΑ Διοίκηση γραφειοκρατειτε , η δουλειά ΛΙΓΗ , η παραγωγη σε ΠΤΩΣΗ, η Οικονομία τρικλίζει !!!!\nΗ ΠΑΙΔΕΙΑ ΕΝ ΔΙΑΛΥΣΕΙ !!! Η Αστυνομία χλευάζεται , οι Τρομοκράτες βασιλεύουν, η ανασφάλεια κυριαρχεί !!!! ΕΙΜΑΣΤΕ στα πρόθυρα της ΔΙΑΛΥΣΗΣ !!!!! ΚΑΙ ο Ιδιωτικός βίος ακολουθεί τα ίχνη του Δημοσίου. Ο αμοραλισμός κερδίζει έδαφος και τα ΗΘΗ ΕΚΠΙΠΤΟΥΝ ! Οι νέοι διολισθαίνουν στον παρασιτισμό ,και η Οικογένεια χαλαρώνει!!! Το ΧΡΗΜΑ θεποιείται και οι ΑΞΙΕΣ ΧΛΕΥΑΖΟΝΤΑΙ !!!\nΠΟΤΕ ΑΛΛΟΤΕ Ο ΛΑΟΣ ΜΑΣ ΔΕΝ ΕΙΧΕ ΧΑΣΕΙ ΑΠΟ ΤΟ ΟΠΤΙΚΟ ΤΟΥ ΠΕΔΙΟ ΤΑ ΙΔΑΝΙΚΑ ΤΟΥ ΓΕΝΟΥΣ ΟΠΩΣ ΤΩΡΑ !!!!!!!!!! Πολλοί διερωτώνται ΑΝ ΖΟΥΜΕ ουσιαστικά, η έχουμε Παραδώσει το Πνεύμα !!!\nΗ ξεδιάντροπη ζωή Εξοβελιζει την Παραδοσιακοτητα , που ωστόσο τιμάται και γεραιρεται …στα χαρτιά και στους χορους!!!\nΓυμνισμός , Ξεδιαντροπιά ,Εκτρωσεις ,Διαζύγια , Πορνεία , Μοιχεία, Κλοπές, Διαρρήξεις, Εγκλήματα , Πατροκτονίες , Μητροκτονίες, Ναρκωτικά , Βια ,Απάτες , ΟΛΑ αυτα μαζι ΕΣΤΗΣΑΝ ΧΟΡΟ σε τούτο τον τόπο!!!!\nΚαι η νέα γενιά ΑΝΔΡΩΝΕΤΑΙ μέσα σε κλίμα ενός ωχ-αδελφισμού και μιας αδιαφορίας για όλους και για ΟΛΑ !!! ΠΑΤΡΙΔΑ, ΘΡΗΣΚΕΙΑ, ΟΙΚΟΓΕΝΕΙΑ, ΠΑΙΔΕΙΑ ,ΑΥΤΟΘΥΣΙΑ , έχουν τόσο πολύ ΦΘΑΡΕΙ στις συνειδησεις, ώστε πολλοί ντρέπονται και τις λέξεις να Προφέρουν!!!!\nΕΙΜΑΣΤΕ ΣΤΟ ΧΩΡΟ ΤΗΣ ΣΗΨΗΣ! !!!!!!\nΓι’ αυτό φιλοι μου ,ΟΣΟΙ Αντέχετε και έχετε το κουράγιο ΑΝΤΙΣΤΑΘΕΙΤΕ τη «ημέρα τη πονηρά «……Γιατί ας το ξέρουμε όλοι, ότι ΤΙΣ ΠΙΟ ΚΑΥΤΕΣ τοποθεσίες στην κόλαση, ο ΘΕΟΣ της κρατάει γι `ΑΥΤΟΥΣ που σε ώρες ΜΕΓΑΛΗΣ ΚΡΙΣΕΩΣ ΚΡΑΤΟΥΝ ΤΗΝ ΟΥΔΕΤΕΡΟΤΗΤΑ ΤΟΥΣ !!!!


Ακόμα κι αν δεν οφείλεται αποκλειστικά στην κλιματική κρίση η τωρινή «θερμική εισβολή», αποτελεί έναν εξαιρετικά δυσοίωνο δείκτη: με θερμοκρασιακά ρεκόρ σχεδόν σε όλη την Ευρώπη, που μετατρέπουν σε Σεπτέμβριο το δεύτερο μισό του Δεκεμβρίου, τα «χιόνια στο καμπαναριό» τείνουν να γίνουν ανάμνηση. Οπως οι γεμάτες ζωντανά πλάσματα θάλασσες, τα καθαρά ποτάμια, τα δασωμένα βουνά κ.λπ. Αν το πρόβλημα ήταν οι ολιγοήμερες χειμερινές διακοπές μας, τα χιονοδρομικά κέντρα διαθέτουν κανόνια τεχνητής χιόνωσης, για να προσφέρουν ψεύτικο χιόνι στους τουρίστες των ορέων. Αλλά το πρόβλημα είναι ο ανθρώπινος βίος\nστο σύνολό του, αχώριστα συναρτημένος με τον έκδηλα απορρυθμισμένο βίο του πλανήτη. Ο Ιούλιος του 2019 ήταν ο θερμότερος μήνας που καταγράφτηκε ποτέ, όπως και η τετραετία 2015-2018, στην οποία θα προστεθεί το τρέχον έτος.\nΣε έναν πλανήτη εγκαυματία, λόγω και των τεράστιων πυρκαγιών στην Αυστραλία, στην Καλιφόρνια, στον Αμαζόνιο, παντού, ο ανθρώπινος βίος τραυματίζεται βαριά, αλλά και ανασχηματίζεται: οι οικολογικοί πρόσφυγες θα είναι ασύλληπτα περισσότεροι από τους πολεμικούς. Και τότε τα τείχη και οι φράχτες τύπου Τραμπ ή Ορμπαν θα αποδειχθούν αυτό που όντως είναι: ανόητα κατασκευάσματα.\n(Του Παντελή Μπουκάλα από την ΚΑΘΗΜΕΡΙΝΗ)


Ξένος στην ίδια πόλη ~ gianniotis\nΤρίτη, Νοεμβρίου 20, 2018 No comments\nΓια τον ΣΥΡΙΖΑ ήταν πολύ δεξιός. Για το Ποτάμι πολύ βιαστικός. Για τη Νέα Δημοκρατία πολύ αριστερός. Αυτή είναι μια καλή βάση για να ξεκινήσει κάποιος και πάλι από την αρχή.\nΜετά από ένα διάστημα φασαριόζικης απουσίας, ο Πέτρος Τατσόπουλος επιστρέφει έτσι όπως έφυγε: Με θόρυβο. Η ανακοίνωση του ονόματός του στη λίστα υποψήφιων βουλευτών της αξιωματικής αντιπολίτευσης ήταν αναμενόμενο ότι θα τάραζε τα νερά. Από τη μία, ο εκρηκτικός χαρακτήρας του και, από την άλλη, το γνωστό και χιλιοαναλυμένο θέμα της μεταπήδησης των πολιτικών από κόμμα σε κόμμα. Το πρώτο, ο χαρακτήρας του, δεν αλλάζει. Το δεύτερο, δεν τον αφορά και τόσο, διότι ο Τατσόπουλος δεν είναι πολιτικός, είναι πολιτικό ον.\nΑν τώρα ο γνωστός συγγραφέας χωράει στο πατρόν της Νέας Δημοκρατίας είναι ένα καλό ερώτημα. Τι κοινό έχει, άραγε, με τον Άδωνι Γεωργιάδη ή τον Γιώργο Κουμουτσάκο;\nΌχι πολλά, αλλά συμπίπτουν τουλάχιστον σε ένα και αυτό είναι μάλλον το πιο βασικό: Ανήκουν στο αντιΣΥΡΙΖΑ μέτωπο. «Δεν αντέχω να βλέπω να χρησιμοποιείται μια οργουελική γλώσσα. Να κάνουν τα αντίθετα από αυτά που λένε και μετά, αφού τα κάνουν, να υποστηρίζουν πως έκαναν αυτά που είπαν. Αυτοί οι άνθρωποι δεν είναι ούτε δεξιοί ούτε αριστεροί. Το μόνο που τους ενδιαφέρει είναι οι καρέκλες τους, η διατήρηση της εξουσίας και σε αυτόν το σκοπό μπορούν να θυσιάσουν τα πάντα», λέει και προσθέτει με επίγνωση: «Εχω πλήρη επίγνωση ότι στη Ν.Δ. οι δικές μου απόψεις είναι μειοψηφικές. Είναι αριστερές φιλελεύθερες».\nΈνας επικοινωνιολόγος θα έλεγε πως η περίπτωση Τατσόπουλου είναι δύσκολα διαχειρίσιμη, γι’ αυτό και ενδιαφέρουσα. Ο ίδιος λέει πως έχει μετανιώσει μόνο για ένα λάθος του, και αυτό ήταν η συνεργασία με τον ΣΥΡΙΖΑ. «Από εκεί και πέρα τα υπόλοιπα λάθη κατά την κοινοβουλευτική μου θητεία προέρχονταν από αυτό το πρώτο λάθος». Κάποιος θα μπορούσε να του πει πως υπάρχουν και άλλα για τα οποία θα έπρεπε να μετανιώσει.\nΌπως για απρεπείς χαρακτηρισμούς που έχει κάνει κατά καιρούς, για ισοπεδωτικούς αφορισμούς και για προκλητικές δηλώσεις. Ο ίδιος όχι μόνο δεν το συμμερίζεται, αλλά επιμένει να μη διαγράφει ούτε κόμμα από τις πύρινες αναρτήσεις του και να μην παίρνει πίσω ούτε λέξη από αυτές που έχει πει. Από το «χαζοβιόλα» στη Νατάσσα Μποφίλιου μέχρι τη μισή Αθήνα, θα τα βρει όλα αυτά μπροστά του, αφού στον έρωτα, στον πόλεμο και στον προεκλογικό αγώνα όλα επιτρέπονται.\nΌμως, το θέμα δεν είναι τι κερδίζει ή τι χάνει ο Πέτρος Τατσόπουλος αλλά τι κερδίζει ή τι χάνει η Νέα Δημοκρατία από εκείνον. Η αντίδραση και ο εκνευρισμός των άλλων κομμάτων είναι ένα καλό «βαρόμετρο» που δείχνει ότι μάλλον κερδίζει περισσότερα. Είναι ένα σαφές άνοιγμα στον κεντροαριστερό χώρο, και μάλιστα με έναν εξαιρετικό συγγραφέα και ταυτόχρονα δημόσιο πρόσωπο με μεγάλη απήχηση στις νέες ηλικίες.\nΟ Τατσόπουλος έχει άποψη, ιδέες που δεν διστάζει να τις υπερασπιστεί κόντρα στο ρεύμα και εύκολη πρόσβαση στο δημόσιο διάλογο και τα μίντια. Ο,τι δηλαδή χρειάζεται ένα κόμμα εξουσίας που θέλει να σπάσει τα παραδοσιακά στεγανά του.\nΌσο για το αν είναι «ξένος» στον κόσμο της συντηρητικής παράταξης, φυσικά και είναι. Αλλά αυτό σημαίνει ανανέωση και διεύρυνση προς τα αριστερά της Δεξιάς, μπαίνοντας και βγαίνοντας.


Στις 20 Δεκεμβρίου το 800άρι για όσους μπουν σε αναστολή | Protagon.gr\nΣτις 20 Δεκεμβρίου το 800άρι για όσους μπουν σε αναστολή\nΤο επίδομα ειδικού σκοπού είναι επιπλέον του δώρου Χριστουγέννων, το οποίο θα καταβληθεί μεταξύ 21-31 Δεκεμβρίου, σημείωσε ο υπουργός Οικονομικών\nProtagon Team 6 Νοεμβρίου 2020, 13:06\nΣτις 20 Δεκεμβρίου θα πληρωθεί το επίδομα των 800 ευρώ για όσους μπουν σε αναστολή σύμβασης εργασίας, όπως διευκρίνισε ο υπουργός Οικονομικών, Χρήστος Σταϊκούρας, σε δηλώσεις του το πρωί της Παρασκευής στον ΣΚΑΪ.\nΟ υπουργός Οικονομικών υπενθύμισε ότι το επίδομα των 800 ευρώ είναι επιπλέον του δώρου Χριστουγέννων, το οποίο θα καταβληθεί μεταξύ 21-31 Δεκεμβρίου.\nΕπανέλαβε ακόμη ότι το επίδομα των 800 ευρώ θα πληρωθεί αναλογικά για τις ημέρες εργασίας. «Αν κάποιες επιχειρήσεις δεν κλείσουν το Σαββατοκύριακο, όπως για παράδειγμα, τα κομμωτήρια, ο εργαζόμενος θα αμειφθεί από τον εργοδότη του. Δεν μπορεί ταυτόχρονα να αμειφθεί και από το Δημόσιο. Οταν μπει σε αναστολή από τη Δευτέρα 9 Νοεμβρίου, θα πληρωθεί αναλογικά για τις ημέρες που είναι σε αναστολή, με βάση όμως τα 800 ευρώ κι όχι τα 534 ευρώ», εξήγησε.\nΟπως είπε ο κ. Σταϊκούρας, η ουσιώδης διαφορά είναι ότι τα 800 ευρώ που δόθηκαν στο πρώτο lockdown ήταν για 45 μέρες, δηλαδή 534 ευρώ για ένα μήνα, ενώ τώρα είναι 800 ευρώ για έναν μήνα.\nΑυτό είναι το πακέτο στήριξης επιχειρήσεων – εργαζομένων για το Lockdown No 2\nΧριστούγεννα με lockdown;\nΤσίπρας: Το δεύτερο lockdown έχει υπογραφή Μητσοτάκη – Να υπάρξει υπουργός Υγείας «κοινής αποδοχής»\n«Κόκκινοι» ή ειδικοί, πολιτικοί ή τεχνοκράτες


6 Μαρτίου 2019 17:39:26\nΤη Δευτέρα 4 Μαρτίου 2019 πραγματοποιήθηκαν τα εγκαίνια του Κοινωνικού Παντοπωλείου και της Δημοτικής Ιματιοθήκης Νέας Ερυθραίας, στις εγκαταστάσεις της δομής (Αθ. Διάκου & Αναξαγόρα 16). Ο Δήμος Κηφισιάς στην προσπάθειά του να ανακουφίσει τις καθημερινές ανάγκες των οικονομικά αδύνατων δημοτών δημιούργησε και δεύτερο Κοινωνικό Παντοπωλείο στον Δήμο και συγκεκριμένα στη Νέα Ερυθραία. Μια υπηρεσία όπου οι άποροι, μπορούν να προμηθευτούν είδη διατροφής, καθαριότητας και υγιεινής. Στον ίδιο χώρο θα λειτουργεί και η Δημοτική Ιματιοθήκη. Η λειτουργία της αποσκοπεί στη δωρεάν παροχή ειδών ένδυσης, σε πολίτες, κατοίκους του Δήμου , που αντιμετωπίζουν σοβαρές κοινωνικοοικονομικές δυσκολίες.\nΤα εγκαίνια τέλεσε ο Πανοσιολογιώτατος Αρχιμανδρίτης κ. Αθανάσιος Ντέτσικας ο οποίος μετέφερε τις ευχές του Σεβασμιώτατου Μητροπολίτη Αμαρουσίου, Κηφισίας και Ωρωπού κ. Κύριλλου, παρουσία του δημάρχου Κηφισιάς Γιώργου Θωμάκου, του αντιδημάρχου Νέας Ερυθραίας Μιχάλη Καυγαλάκη, αντιδημάρχων, Δημοτικών και Κοινοτικών Συμβούλων, υποψηφίων δημάρχων καθώς και δημοτών και κατοίκων της Νέας Ερυθραίας. Μετά την τέλεση του αγιασμού, ο δήμαρχος Κηφισιάς Γιώργος Θωμάκος, καλωσόρισε τον κόσμο στις εγκαταστάσεις όπου επίσημα ξεκίνησε η λειτουργία του Κοινωνικού Παντοπωλείου και της Δημοτικής Ιματιοθήκης Νέας Ερυθραίας. Ο δήμαρχος μεταξύ άλλων επεσήμανε τη στενή συνεργασία της Μητρόπολης Κηφισίας, Αμαρουσίου και Ωρωπού με τον Δήμο Κηφισιάς για τη δημιουργία του δεύτερου Κοινωνικού Παντοπωλείου στη Νέα Ερυθραία.\n«Με τη νέα δομή ενισχύονται και στηρίζονται στην πράξη συμπολίτες μας που βρίσκονται σε ανάγκη. Το Κοινωνικό Παντοπωλείο και η Δημοτική Ιματιοθήκη Νέας Ερυθραίας έρχονται να προστεθούν στις υπάρχουσες κοινωνικές δομές που λειτουργούν στον Δήμο μας στην Κηφισιά, Κοινωνικό Παντοπωλείο, Κοινωνικό Συσσίτιο όπου εξυπηρετούνται 200 άτομα καθημερινά, Κοινωνικό Φαρμακείο και Κέντρο Κοινότητας. Ο Δήμος διαθέτει επίσης δύο δομές Δημοτικών Πολυϊατρειών, όπου άποροι, άνεργοι και ευπαθείς κοινωνικά ομάδες πληθυσμού του Δήμου Κηφισιάς, εξετάζονται δωρεάν» είπε ο Γιώργος Θωμάκος. Κλείνοντας ο δήμαρχος ευχαρίστησε όλους όσοι από τις υπηρεσίες του Δήμου συνέβαλαν στη διαμόρφωση και στη δημιουργία του χώρου όπου στεγάζονται οι δομές, και ιδιαιτέρως στον αντιδήμαρχο Νέας Ερυθραίας Μιχάλη Καυγαλάκη, την πρόεδρο της ΔΕΠ Κατερίνα Καραλή, τον Δημοτικό Σύμβουλο Γιώργο Τσούλο καθώς και στους αυτοδιοικητικούς, τους επιχειρηματίες και τους πολίτες που προσέφεραν επιταγές και τρόφιμα και την ημέρα των εγκαινίων στο Κοινωνικό Παντοπωλείο της Νέας Ερυθραίας.\nΟ αντιδήμαρχος Νέας Ερυθραίας Μιχάλης Καυγαλάκης επεσήμανε από την πλευρά του πως υλοποιήθηκε μια από τις βασικές δεσμεύσεις της Δημοτικής Αρχής. Ο Μιχάλης Καυγαλάκης τόνισε :«Βρισκόμαστε όλοι μπροστά σε μία δύσκολη οικονομική συγκυρία, που αγγίζει περισσότερο τους ανθρώπους των χαμηλών οικονομικών στρωμάτων. Η κατάσταση αυτή ήταν η αφορμή για εμάς τη Διοίκηση, να σκύψουμε με ακόμη περισσότερο ενδιαφέρον στους συνανθρώπους μας που έχουν μεγάλη ανάγκη τη βοήθειά μας. Το Κοινωνικό Παντοπωλείο στη Νέα Ερυθραία, αποτελεί μία σύμπραξη του Δήμου Κηφισιάς και της Ιεράς Μητρόπολης Κηφισίας, Αμαρουσίου και Ωρωπού, προκειμένου να βοηθηθούν κάτοικοι και δημότες της Νέας Ερυθραίας που αντιμετωπίζουν οικονομικά προβλήματα και αδυνατούν να έχουν πρόσβαση σε βασικά προϊόντα. Η αγκαλιά του Σεβασμιώτατου Μητροπολίτη κ. Κύριλλου αλλά και του Δημάρχου Κηφισιάς Γιώργου Θωμάκου έγινε αγκαλιά όλης της Δημοτικής μας Ενότητας». Ο αντιδήμαρχος αναφέρθηκε εκτενώς στον ρόλο που διαδραματίζει η Ιερά Μητρόπολη στον Δήμο Κηφισιάς, στη διατήρηση της κοινωνικής συνοχής και στη στήριξη των πολιτών. Το Κοινωνικό Παντοπωλείο Νέας Ερυθραίας (Αθ. Διάκου & Αναξαγόρα 16) θα λειτουργεί προσωρινά ως εξής 8:30 -13:30 λειτουργία μόνο για συλλογή τροφίμων και πραγμάτων.\nTags: εγκαινιαΘωμάκοςκοινωνικό παντοπωλέιοκοινωνικό πρόσωποΝέα Ερυθραίαπολίτεςπρόνοια\nΠράσινο φως στην αγορά δύο οικοπέδων για νέα σχολεία


CREATIVE TEACHERS | Mysite 1\nΥψίφωνος και Performance Maker. Στην ηλικία των 14 χρόνων πήρε το πρώτο βραβείο στον πανελλήνιο διαγωνισμό κλασικού τραγουδιού, που οργανώθηκε από τον οργανισμό Χ.Ο.Ν του ομίλου UNESCO.\nΣπούδασε στο Trinity Laban Conservatoire of Music and Dance στο Λονδίνο, με ειδίκευση στο κλασικό τραγούδι και στο Musical Theatre, υπό την καθοδήγηση της Teresa Cahill και της Dr Linda Hirst και αργότερα έκανε το μεταπτυχιακό της στο Performance Making, στο Goldsmiths, University of London, υπό την καθοδήγηση της Dr Anna Furse και του Graeme Miller.\nΣτο Λονδίνο ερμήνευσε οπερατικούς ρόλους, όπως αυτόν της Controller, από την Όπερα Flight του Jonathan Dove, της Second Woman, από την Όπερα Dido and Aeneas του Henry Purcell και της Zerlina, από τον Don Giovanni του Wolfgang Amadeus Mozart. Εμφανίστηκε ως σολίστας σε διάφορα μέρη του Ηνωμένου Βασιλείου και ερμήνευσε ρόλους από τις Όπερες La Bohème, Turandot, Gianni Schicchi, La Traviata, Falstaff, Rigoletto, I Capuleti e i Montecchi, Cosi fan tutte, Die Zauberflöte, Giulio Cesare, Hercules (HWV 60), L'enfant prodigue, The turn of the screw και την Siren Song.\nΣτην Αγγλία υπήρξε ενεργό μέλος σε εκπαιδευτικά προγράμματα, τα οποία είχαν ως σκοπό να ενθαρρύνουν και να εμπνεύσουν μικρά παιδιά να ασχοληθούν με τη μουσική και συνεργάστηκε με επαγγελματίες μουσικούς και νεαρούς μαθητές για δημιουργία μουσικής υπόκρουσης για το Εθνικό Ναυτικό Μουσείο της Αγγλίας.\nΕκπόνησε δικές της θεατρικές δουλειές, συνδυάζοντας τη γνώση και τη δεξιοτεχνία της στο κλασικό τραγούδι, με διάφορες μορφές τέχνης, σε συνεργασία με ηθοποιούς, χορευτές, σκηνοθέτες, σεναριογράφους και συνθέτες σε θεατρικές σκηνές στο Λονδίνο.\nΣτην Κύπρο παρουσίασε το Μπαρόκ ρεσιτάλ “Sweeter than roses” για φωνή και πιάνο, με μουσική του Henry Purcell, το ρεσιτάλ “20th and 21st Century Art songs”, στο Μουσείο Τεχνών Λουκίας και Μιχαλάκη Ζαμπέλα.\nΥπήρξε μέλος της Χορωδίας δωματίου, Πολυφωνία και σολίστας για το Stabat Mater, του Karl Jenkins και του Ceremony of Carols, του Benjamin Britten και μέλος του γυναικείου φωνητικού συνόλου “Selene Female Vocal Ensemble”.\nΤο Μάη 2019 ερμήνευσε τραγούδια του συνθέτη Hugo Wolf, σε ποίηση Goethe, στο Garage Art Space. Στις 29 του Μάη 2019 τραγούδησε στο Αρχαίο Θέατρο Κουρίου, για την τελετή έναρξης του Ευρωπαϊκού Σεμιναρίου Οικονομικών, με διοργανωτή το Πανεπιστήμιο Κύπρου και με θεατές από 50 χώρες του κόσμου.\nΔίδαξε ερμηνεία τραγουδιού στο Ηνωμένο Βασίλειο και στην Κύπρο. Δημιούργησε και ήταν υπεύθυνη του τμήματος Μουσικού Θεάτρου σε Ωδείο της Λευκωσίας, που ανέβασε την παράσταση "9 Μusicals, 44 Performers", στο Δημοτικό θέατρο Λατσιών. Οι μαθητές της διακρίθηκαν με άριστα στις εξετάσεις Musical Theatre του Trinity College London.\nΤο Σεπτέμβριο συμμετείχε στην παράσταση "Χίλιες Γέννες", που ανέβασαν η ομάδα ΜΗΤΡΑ χοροθέατρο, στο θέατρο ΠΑΛΛΑΣ.\nΤον Ιούλιο του 2019 Ίδρυσε τη δική της σχολή ερμηνείας τραγουδιού, τους Creative Performers.\nΓεννήθηκε στη Λευκωσία και σε ηλικία των 5 χρονών ξεκίνησε μαθήματα κλασικού μπαλέτου, σύγχρονου και μοντέρνου χορού.\nΣπούδασε στην Ανώτερη Επαγγελματική Σχολή Χορού Άννα Πέτροβα, όπου αποφοίτησε με το πτυχίο χοροδιδάσκαλου χορογράφου.\nΑπό το 2004 – 2007 δούλεψε στο καλοκαιρινό σχολείο του Hilton, ως υπεύθυνη τμήματος και δασκάλα χορού.\nΔίδαξε στη Σχολή Χορού Σιακαλλή και στο Ανοιχτό Σχολείο Στροβόλου.\nΈχει χορέψει στην πλατφόρμα χορού, Καλοκαιρινό Φεστιβάλ χορού και στα Μιούζικαλ: "Δύο τρελοί τρελοί παραγωγοί", "Οι άντρες προτιμούν τις ξανθές", "Τοσοδούλα". Το 2012 έλαβε μέρος στα βραβεία Θ.Ο.Κ.\nΤο 2012 – 2015 δίδαξε ζούμπα στο Ανοιχτό Σχολείο Στροβόλου και στο ίδιο, από το 2016 διδάσκει μπαλέτο.\nΤο 2017 δούλεψε στο νηπιαγωγείο Privilege ως υπεύθυνη του καλοκαιρινού σχολείου και δασκάλα ζούμπα και χορού.\nΤο 2018 δούλεψε ως υπεύθυνη τμήματος και χορού στο καλοκαιρινό σχολείο της Τράπεζας Κύπρου.\nΈχει συνεργαστεί με καταξιωμένους σκηνοθέτες και χορευτές ως χορεύτρια και χορογράφος.\nΔευτέρα, Τρίτη, Τετάρτη, Πέμπτη, Παρασκευή 14:00 - 20:00\nΕυαγγελίας 12, Αρχάγγελος, 2331 Λευκωσία\nΤηλέφωνα επικοινωνίας: 22380599, 96363136


Genevieve Majari: Ανακαλύψαμε ποια είναι τα στοιχεία που χτίζουν το legacy της\nGenevieve Majari: Τα στοιχεία που χτίζουν το legacy της εκρηκτικής «Ζεν» αλλά και τα styling tips που ακολουθεί πιστά\nΤο λανσάρισμα του ανανεωμένου Reebok Classic Leather Legacy AZ, στάθηκε η αφορμή να κάνουμε μια ενδιαφέρουσα συζήτηση γύρω από τη μόδα και το στυλ με την Genevieve Majari.\nΤην γνωρίσαμε μέσα από τις αφοπλιστικές ατάκες της στο Greece’s Next Top Model και έκτοτε αποτελεί μια από τις αγαπημένες μας παρουσίες στην μικρή οθόνη. Ο λόγος για την Creative Director Genevieve Majari, που μετρά πολλά χρόνια στην εγχώρια fashion scene και με το ακαταμάχητο στυλ της καταφέρνει πάντα, χωρίς αμφιβολία, να «μαγνητίσει» όλα τα βλέμματα.\nΜπορεί η ίδια αυτή την στιγμή να αποτελεί μια εκ των τεσσάρων κριτών του γνωστού show μοντέλων, αλλά η Genevieve Majari είναι πολλά περισσότερα από αυτό και το ξέρουμε καλά. Με σπουδές στo τομέα του Art & Design στον Καναδά και έχοντας δουλέψει στα μεγαλύτερα περιοδικά μόδας τόσο ως φωτογράφος, όσο και ως fashion editor, η ίδια έχει χαράξει μια λαμπρή-fashion πορεία. Από το 2014 εργάζεται ως Creative Director στο Fashion Workshop της Βίκυς Καγιά, μεταλαμπαδεύοντας τις γνώσεις της στου φοιτητές της σχολής με το τρόπο που μόνο εκείνη ξέρει.\nΕπιπλέον πέρα από την επαγγελματική της ιδιότητα, η Genevieve Majari είναι και μία αφοσιωμένη μητέρα, την οποία σίγουρα μπορούμε να φανταστούμε να «τρέχει» από το πρωί στους δρόμους της Αθήνας για να προλάβει τα πάντα, φορώντας τα αγαπημένα της sneakers σε συνδυασμό με κάποιο ανατρεπτικό σύνολο. Κάπως έτσι, λοιπόν, η ίδια δεν θα μπορούσε να μην αποτελεί ένα από τα πρόσωπα για το λανσάρισμα των νέων Reebok Classic Leather Legacy AZ sneakers της Reebok.\nΗ Senior Web Editor του ELLE.gr, Ταϋγέτη Λάζου, συνομίλησε για όλα αυτά μαζί της. H Genevieve Majari, με casual chic athleisure στυλ, το οποίο υποστηρίζει πάντα με τον καλύτερο τρόπο, απάντησε σε όλες τις ερωτήσεις της με το γνωστό δυναμισμό που την χαρακτηρίζει.\nΠοια θεωρείτε είναι τα στοιχεία που σας κάνουν να ξεχωρίζετε μέσα στον κόσμο της μόδας; Ποια είναι τα χαρακτηριστικά που χτίζουν το «legacy» σας και για τα οποία θα θέλατε να σας θυμούνται;\nΝομίζω αυτό που με κάνει να ξεχωρίζω είναι ότι δεν έχω όρια στη φαντασία. Για εμένα δεν υπάρχει “ταβάνι” στο μέχρι πού μπορείς να φτάσεις όταν θέλεις να εκφραστείς μέσα από τη μόδα, αρκεί να νιώθεις καλά εσύ! Ίσως αυτό είναι κάτι για το οποίο θα ήθελα να με θυμούνται, το “legacy” μου.\nΠείτε μας το πιο πολύτιμό σας styling tip. Αυτό που θα μοιραζόσασταν σίγουρα με την καλύτερή σας φίλη.\nΘα πω ένα motto και ο καθένας μπορεί να το εντάξει στο δικό του στυλ και προσωπικότητα: “Go big or go home”.\nΑκολουθείτε τις τάσεις; Υπάρχει κάποια που να της έχετε μεγάλη αδυναμία; Κάποια που να απεχθάνεστε;\nΔεν θα έλεγα ότι ακολουθώ αλλά ότι παρακολουθώ τις τάσεις. Ως Creative Director πρέπει να είμαι σε μια συνεχή αναζήτηση για έμπνευση και φυσικά να “παντρεύω” όσο μπορώ στοιχεία τόσο στο στυλ μου όσο και στις δουλειές μου. Λατρεύω την goth και dark αισθητική αλλά δεν υπάρχει κάτι που να απεχθάνομαι. Θεωρώ πως όλες οι τάσεις μπορούν να δώσουν κάτι ανάλογα με το πώς τις παρουσιάζει αυτός που τις ακολουθεί και πόσο τις υποστηρίζει.\nΗ Genevieve Majari φοράει τα Reebok Classic Leather Legacy ΑΖ. Ανακάλυψέ τα εδώ.\nΠώς θα περιγράφατε το στυλ σας με 3 λέξεις;\nRock, chic με τρέλα (Βινα sais).\nΘέλατε πάντα να ασχοληθείτε με τη μόδα; Υπήρξε κάτι που σας δυσκόλεψε πολύ -ή ακόμα σας δυσκολεύει- μπαίνοντας μέσα σε αυτή τη βιομηχανία;\nΉμουν πάντα με τον έναν ή τον άλλο τρόπο μέσα στη μόδα. Τελικά κατέληξα να κάνω αυτό που με εκφράζει περισσότερο που είναι το creative direction. Η δυσκολία στο δικό μου κομμάτι στην Ελλάδα είναι το budget, μπορεί να σου έρθει μια καταπληκτική ιδέα που δεν είναι καθόλου υλοποιήσιμη ή που ο πελάτης μπορεί βρει “too much” για την ελληνική αγορά. Αυτό βέβαια έχει και τα θετικά του, μαθαίνεις να σκέφτεσαι πιο πρακτικά δίνοντας την απαραίτητη δημιουργία σε ό,τι σου ανατεθεί.\nΤι θα συμβουλεύατε ένα νέο κορίτσι που θέλει να ασχοληθεί με αυτό;\nΗ συμβουλή μου σε οποιονδήποτε θέλει να ασχοληθεί με τη μόδα και από οποιαδήποτε θέση (πχ. hairstylist, make up artist, μοντέλο κλπ) είναι να εμπνέεται, να ψάχνει και να διαβάζει τι γίνεται σε όλες τις αγορές πέρα από την Ελλάδα. Μπορεί να θέλει να δουλέψει εδώ αλλά αργά η γρήγορα ό,τι είναι τάση έξω έρχεται και στη χώρα μας, γιατί να μην είναι το πρώτο άτομο που θα το δείξει στην ελληνική αγορά;\nΠόσο σημαντικά είναι τα αθλητικά παπούτσια σε μια γυναικεία γκαρνταρόμπα;\nΑπό τα πιο σημαντικά! Το να φοράς ένα άνετο παπούτσι που παράλληλα μπορεί να αποτελέσει και fashion statement είναι η απόλυτη επιτυχία. Μη ξεχνάμε ότι πλέον “καλοντυμένη γυναίκα” δεν σημαίνει γόβες και ταγέρ στο γραφείο, σημαίνει προσωπικό στυλ και ταυτότητα.\nΤα sneakers παίζουν πρωταγωνιστικό ρόλο στην καθημερινότητά μας. Μας ακολουθούν σε κάθε βήμα. Εσείς πώς θα τα συνδυάζατε για να πάτε στο γραφείο;\nΑνάλογα με το γραφείο. Σίγουρα ένα go to look που δεν έχει περιθώριο λάθους είναι μια μαύρη παντελόνα, t-shirt σε έντονο χρώμα και oversized μαύρο σακάκι ή πιο ουδέτερα χρώματα στο όλο outfit και ένα bold color σακάκι.\nΣτο πρώτο ραντεβού θα φοράγατε sneakers; Αν ναι πώς θα τα συνδυάζατε;\nΦυσικά και θα φόραγα! Όπως είπαμε κάνουμε ό,τι μας εκφράζει και μας κάνει να νιώθουμε άνετα. Θα τα συνδύαζα σίγουρα με φόρεμα.\nΕίστε περισσότερο fan των διαχρονικών, all time classic κομματιών που μπορούμε να έχουμε στη ντουλάπα μας για χρόνια ή των πιο statement items που σίγουρα κάνουν μια εμφάνιση να ξεχωρίσει;\nΚαι των δύο. το καθένα προσθέτει κάτι διαφορετικό στο ντύσιμο. Σίγουρα αν χτίζει κάποιος τώρα τη γκαρνταρόμπα του και έχει συγκεκριμένο budget θα πρότεινα να επενδύσει πρώτα στα διαχρονικά κομμάτια όπως ένα μαύρο ή μπεζ παλτό, μαύρα μποτάκια, λευκά πουκάμισα και βαμβακερά t-shirts σε διάφορα χρώματα. Τα statement pieces έρχονται δεύτερα ωστόσο είναι αυτά που κάνουν τη διαφορά. Συνήθως παίζω με τα χρώματα και αυτό συμβουλεύω να κάνουν, θα επενδύσω σε ένα διαχρονικό σχέδιο αλλά θα επιλέξω ένα έντονο και όχι “συνηθισμένο” χρώμα.\nΥπάρχει κάποιο item στη ντουλάπα σας που όσα χρόνια κι αν περάσουν αρνείστε να το αποχωριστείτε;\nΠείτε μας μια ιστορία που σας έχει μείνει αξέχαστη από τότε που κάνατε τα πρώτα σας βήματα στο χώρο.\nΠολλά που δεν λέγονται, πολλά που έχω ξεχάσει πολλά και που ευτυχώς δεν είχαμε Instagram και τα ζήσαμε χωρίς το άγχος ότι κάποιος θα τα ποστάρει.\nΠοια είναι η γνώμη σας για το στυλ των Ελληνίδων;\nΝομίζω πως το στυλ είναι πολύ προσωπικό για τον καθέναν ώστε να το κρίνω. Η αισθητική η δική μου είναι τελείως διαφορετική για παράδειγμα από της γυναίκας δίπλα μου και πάει λέγοντας. Εγώ αυτό που αναγνωρίζω στο δρόμο είναι η προσωπικότητα και αν μη τι άλλο οι Ελληνίδες έχουμε!\nΠιστεύετε ότι η βιομηχανία της μόδας μπορεί να συνεισφέρει στη γυναικεία ενδυνάμωση και αν ναι πώς;\nΦυσικά και μπορεί. Ήδη το έχει κάνει. Το κομμάτι του body positivity για παράδειγμα είναι ένα κίνημα που έχει βοηθήσει πάρα πολλά κορίτσια να νιώσουν καλά με τον εαυτό τους και έχει αρχίσει να το στηρίζει και η βιομηχανία της μόδας. Αν ανοίξεις το e-shop ενός brand πλέον θα δεις μοντέλα σε όλα τα sizes, ύψη κλπ. Όταν λέμε body positivity δεν αναφερόμαστε μόνο στα curvy girls. Κάθε σώμα είναι μοναδικό και όμορφο και πρέπει να νιώθεις καλά μέσα σε αυτό. Έχουμε πολύ δρόμο ακόμα αλλά είμαι σίγουρη πως κάτι αλλάζει!\nΦωτογράφος: Πάνος Γεωργίου Ampoo\nΤο shooting πραγματοποιήθηκε στο ξενοδοχείο Dave Red Athens.\n#fashion #Sneakers #style #styling tips #μόδα


Μητσοτάκης στην πρωθυπουργό Σερβίας: Αναγνωρίζουμε για είσοδο τουριστών τα εμβόλια που έχετε χορηγήσει - Ειδήσεις\n13/05 / 2021 14:10\nΟ Πρωθυπουργός Κυριάκος Μητσοτάκης συναντήθηκε στο Μέγαρο Μαξίμου με την Πρωθυπουργό της Σερβίας Άνα Μπρνάμπιτς με την ευκαιρία της συμμετοχής της στο Forum των Δελφών και οι δυο τους μίλησαν για τον τουρισμό και τα εμβόλια κατά του κορονοϊού.\n«Σημαίνει πολλά για τον λαό της Σερβίας. Μπορώ να σας διαβεβαιώσω πως και οι ίδιοι ανυπομονούν να έρθουν στην Ελλάδα αυτό το καλοκαίρι», ανέφερε η κυρία Μπρνάμπιτς. «Αποτελεί για εμάς σημαντική στήριξη και για τη διαδικασία εμβολιασμού. Γιατί οι πολίτες μας θα θέλουν να εμβολιαστούν, ακόμη και για να μπορούν να έρθουν ευκολότερα στην Ελλάδα», πρόσθεσε.\nΟλόκληρος ο διάλογος που είχαν κατά την έναρξη της συνάντησής τους ο κ. Μητσοτάκης και της κ. Άνα Μπρνάμπιτς:\nΤελευταία τροποποίηση στις 13/05/2021 - 14:14


Το ΑΠΘ στην 82η ΔΕΘ - Τι παρουσιάζει (ΦΩΤΟ)\n22:10 - Πέμπτη, 14 Σεπτεμβρίου 2017\nΤο ΑΠΘ στην 82η ΔΕΘ - Τι παρουσιάζει\nΤο Αριστοτέλειο Πανεπιστήμιο συμμετέχει στην 82η Δ.Ε.Θ. με δικό του εκθεσιακό χώρο στο περίπτερο 14, Stand 22. Τα εγκαίνια του περιπτέρου έγιναν την Κυριακή 10 Σεπτεμβρίου 2017, από τον Υπουργό Παιδείας, Έρευνας και Θρησκευμάτων, Κωνσταντίνο Γαβρόγλου.\n- Την εγκατάσταση Nymph in Arcadia, ένα πρωτότυπο πρόπλασμα, το οποίο έχει σχεδιαστεί με προηγμένες μεθοδολογίες ψηφιακού σχεδιασμού και έχει κατασκευαστεί ως ένα υβρίδιο επιμέρους καινοτόμων μεθοδολογιών κατασκευής. Το έργο δημιουργήθηκε από τη φοιτητική ομάδα του Τμήματος Αρχιτεκτόνων Μηχανικών της Πολυτεχνικής Σχολής του ΑΠΘ. Επικεφαλής της ομάδας είναι ο Αν. Καθηγητής του Τμήματος Αρχιτεκτόνων Μηχανικών του ΑΠΘ, Αναστάσιος Τέλλιος. Η ομάδα αποτελείται από τους φοιτητές/τριες: Άρτεμη Βαλυράκη, Πηνελόπη Γαρδίκα, Πωλίνα Γουμενάκη, Ελεάννα Γραμματοπούλου, Αργύρη Δεληθανάση, Δάφνη Δρόσσου, Σπύρο Νικολόπουλο, Γιώργο-Βλάση Πακαλίδη, Ειρήνη Παρθενίδου, Ιωάννα Σπυρίδη, Γεωργία Στρινοπούλου και Ελένη Χασιώτη. Η ομάδα εργάστηκε στο πλαίσιο του εργαστηρίου πειραματικού αρχιτεκτονικού σχεδιασμού του Τμήματος Αρχιτεκτόνων Μηχανικών του ΑΠΘ.\nΕπίσκεψη του Προθυπουργού Αλέξη Τσίπρα στο stand 22 του Αριστοτελείου Πανεπιστημίου Θεσσαλονίκης\nΑναφερόμενος στα πρότζεκτ του ΑΠΘ που εκτίθενται στο περίπτερο του, στη ΔΕΘ, είπε ότι «είναι προϊόντα των φοιτητικών ομάδων του ΑΠΘ οι οποίες αυτοοργανώνονται, καθοδηγούνται από τους Καθηγητές τους, προοδεύουν, βραβεύονται σε διεθνείς διαγωνισμούς, ανεβάζουν το όνομα του ΑΠΘ στον κόσμο και μας κάνουν όλους περήφανους»\nο Πρύτανης του Αριστοτελείου Πανεπιστημίου Θεσσαλονίκης , Καθηγητής κ. Περικλής Μήτκας , ο Υπουργός Παιδείας, Έρευνας και Θρησκευμάτων, κ. Κώστας Γαβρόγλου , ο Κοσμήτορας της Πολυτεχνικής Σχολής του ΑΠΘ, Καθηγητής Κωνσταντίνος Ε. Κατσάμπαλος\nΤο Αριστοτέλειο Πανεπιστήμιο συμμετέχει στην 82η Δ.Ε.Θ. με δικό του εκθεσιακό χώρο στο περίπτερο 14, Stand 22.\nο Υπουργός Παιδείας, Έρευνας και Θρησκευμάτων, κ. Κώστας Γαβρόγλου, ο Πρύτανης του Αριστοτελείου Πανεπιστημίου Θεσσαλονίκης, Καθηγητής κ. Περικλής Μήτκας


10 κόλπα από έναν πρώην πράκτορα του FBI για να γίνετε πιο ελκυστικοί | Τι λες τώρα;\nHome \_ ανθρώπινη συμπεριφορά \_ 10 κόλπα από έναν πρώην πράκτορα του FBI για να γίνετε πιο ελκυστικοί\nανθρώπινη συμπεριφορά, ψυχολογικά κόλπα\nEvdokia S 18 Φεβρουαρίου, 2018 12:06 ΠΜ\nΗ πραγματική ομορφιά δεν εξαρτάται από τις εξωτερικές αρετές, προέρχεται από τη συμπεριφορά μας. Στο βιβλίο «The Like Switch: An Ex-FBI Agent’s Guide to Influencing, Attracting and Winning People Over» του Δόκτωρ Τζακ Σκέιφερ, ο πρώην πράκτορας του FBI γράφει για τη φιλία και τους νόμους της ελκυστικότητας που σίγουρα θα βοηθήσουν κάθε άτομο να κάνει σχέσεις και να προκαλεί εμπιστοσύνη στο περιβάλλον του. Οι μέθοδοί του έχουν χρησιμοποιηθεί με επιτυχία από τις αμερικανικές υπηρεσίες πληροφοριών για 20 χρόνια και πρόσφατα έγιναν δημόσιες.\nΠαρακάτω θα μάθετε τις πιο απλές και αποτελεσματικές τεχνικές που μπορούν να σας βοηθήσουν στη δουλειά και την προσωπική σας ζωή. Στο τέλος του άρθρου, παρουσιάζεται ο τύπος φιλίας που αναπτύχθηκε από τον ειδικό πράκτορα, και εξηγεί σαφώς πώς διαμορφώνονται οι σχέσεις μεταξύ των ανθρώπων.\n#10 Ξεκινήστε με το να μετακινήσετε το κεφάλι προς τα πλάγια\nΠαρατηρήσατε ποτέ ότι οι γυναίκες κάμπτουν το κεφάλι τους πιο συχνά από τους άντρες; Είναι η παρόμοια μέθοδο που χρησιμοποιούν οι άνδρες στις επιχειρήσεις, όταν κρατούν ευθεία το κεφάλι, για να τονίσουν την κυριαρχία τους. Στην ανεπίσημη επικοινωνία, η κλίση του κεφαλιού προς τα πλάγια αποτελεί ένδειξη εμπιστοσύνης. Στον ζωικό κόσμο, η σφαγίτιδα φλέβα εμφανίζεται μόνο σε εκείνους που θεωρούνται αβλαβείς και χαριτωμένοι.\nΣημάδια που δείχνουν αδιαφορία: Περιστρέφετε τα μάτια με το κεφάλι να γέρνει προς τα πίσω. Ακόμη και αν ένα άτομο το κάνει ως αστείο, πολύ συχνά ένα τέτοιο σήμα γίνεται αντιληπτό ως εχθρικό.\n#9 Αναπτύξτε τις εκφράσεις του προσώπου, παίξτε με τα φρύδια\nΟι άνθρωποι σηκώνουν τα φρύδια τους όταν συναντούν άλλους ανθρώπους, για να τους ενημερώσουν ότι δεν σκοπεύουν να επιδείξουν επιθετικότητα. Ο εγκέφαλός μας αναγνωρίζει αυτό το σήμα από απόσταση ως 2 μέτρων και το αντιλαμβάνεται ως ένα πρόσωπο ευχάριστο στην επικοινωνία. Αν σας αρέσει ένα άτομο που δεν γνωρίζετε, δώστε του ένα γρήγορο απομακρυσμένο σήμα, ανασηκώνοντας τα φρύδια σας.\nΣημάδια που δείχνουν αδιαφορία: Επί μακρόν επαφή με τα μάτια όταν παίζετε με τα φρύδια, τα συνοφρυωμένα φρύδια, το σκοτεινό ή το αξιολογικό βλέμμα.\n#8 Μάθετε να χαμογελάτε με τα μάτια, χωρίς χαμόγελο\nΌταν ο εγκέφαλος αναγνωρίζει ένα ειλικρινές χαμόγελο, σας κάνει να το ανταποδίδετε και αρχίζετε να παράγετε ενδορφίνες που σας βοηθούν να αισθανθείτε λίγο περισσότερη χαρά. Μια ευχάριστη εμπειρία, ωθεί τους ανθρώπους να συνεχίσουν να επικοινωνούν. Έχουμε την τάση να επισκεπτόμαστε πιο συχνά τα μέρη όπου νιώθουμε καλά.\nΜε το πραγματικό χαμόγελο, εμφανίζονται μικρές ρυτίδες γύρω από τα μάτια και τα ζυγωματικά και οι γωνίες του στόματος κινούνται προς τα πάνω. Δεν είναι τόσο εύκολο να προσποιηθείτε αυτό το χαμόγελο. Θα πρέπει να σκεφτείτε κάτι αστείο και ευχάριστο.\nΣημάδια που δείχνουν αδιαφορία: Ένα κρύο βλέμμα και ένα σφιχτό χαμόγελο, ένα πλατύ χαμόγελο σαν γκριμάτσα.\n#7 Ξεχάστε τη φράση «Παρακαλώ»\nΠοτέ μην πείτε «παρακαλώ» όταν απαντάτε σε ένα πρόσωπο για την υπηρεσία που του παρείχατε. Αντίθετα, πείτε «είμαι σίγουρος πως θα έκανες το ίδιο για εμένα». Μια τέτοια δήλωση προκαλεί αίσθηση αμοιβαιότητας. Ένας άνθρωπος νιώθει την επιθυμία να κάνει κάτι για σας, ως αντάλλαγμα για να σας ευχαριστήσει.\nΜην διστάσετε να ζητήσετε από ένα άτομο μια μικρή χάρη, όπως να σας δώσει συμβουλές, να σας βοηθήσει να επιλέξετε κάτι ή να μοιραστείτε ένα βιβλίο. Μας αρέσει να νιώθουμε σημαντικοί μπροστά στους άλλους και αυτό αυξάνει την αυτοεκτίμησή μας. Παραδεχτείτε ότι είναι ωραίο να βρίσκεστε στην παρέα κάποιου που σας θαυμάζει.\n#6 Μιλήστε ψιθυριστά και δώστε έμφαση χωρίς λόγο\nΓια να αποφύγετε τις δύσκολες παύσεις στη μέση μιας συνομιλίας, χρησιμοποιήστε μια ελαφριά συμπαθητική δήλωση που σχετίζεται με την τελευταία φράση του ατόμου με το οποίο μιλάτε. Αυτός είναι ένας αρκετά απλός τρόπος να συνεχίσετε τη συζήτηση και να δημιουργήσετε μια χαλαρή ατμόσφαιρα.\nΤο ψιθύρισμα είναι μια οικεία μορφή επικοινωνίας. Προσπαθήστε να πείτε ψιθυριστά ορισμένες φράσεις, γέρνοντας ελαφρά προς το άλλο πρόσωπο, σαν να μοιράζεστε ένα μυστικό. Το άλλο άτομο θα στραφεί ενστικτωδώς προς το μέρος σας για να σας ακούει καλύτερα. Αυτή η μικρή παραβίαση του προσωπικού χώρου και η αίσθηση ότι μοιράζεστε ένα μυστικό, θα σας φέρει πιο κοντά.\nΣημάδια που δείχνουν αδιαφορία: Η δυνατή ομιλία, η αποστασιοποίηση προς τα πίσω ή η κλίση στο πίσω μέρος μιας καρέκλας.\n#5 Αφήστε τους ανθρώπους να επαινέσουν τον εαυτό τους\nΟ καλύτερος τρόπος για να κάνετε μια φιλοφρόνηση, είναι να ενθαρρύνετε ένα άτομο να επαινέσει τον εαυτό του. Κατά τη διάρκεια μιας συνομιλίας, παροτρύνετε τον συνομιλητή σας να μιλήσει για τα επιτεύγματα ή τα πλεονεκτήματά του, και στη συνέχεια δείξτε έκπληξη λέγοντας: «Το έκανες μόνος σου; Πώς το κατάφερες;». Τέτοιες ερωτήσεις θα ωθήσουν ένα άτομο να επαινέσει τον εαυτό του.\nΜπορείτε επίσης να δοκιμάσετε να κάνετε μια φιλοφρόνηση από ένα τρίτο πρόσωπο. Για παράδειγμα, πείτε ότι ο κοινός σας φίλος πιστεύει πως έχει εξαιρετική αίσθηση του χιούμορ.\nΣημάδια που δείχνουν αδιαφορία: Η φιλοφρόνηση θεωρείται συχνά κολακεία, ειδικά αν δεν σχετίζεται με τα επιτεύγματα ή τα πλεονεκτήματα ενός ατόμου, αλλά με την εμφάνιση ή τις έμφυτες ικανότητές του. Οι άνθρωποι αγαπούν όταν παρατηρείτε κάτι που επιτεύχθηκε από τη σκληρή δουλειά τους.\n#4 Κάντε λάθη μπροστά στους συνομιλητές σας\nΚάντε ένα σκόπιμο λάθος κατά τη διάρκεια της συνομιλίας, ώστε ο συνομιλητής να το δει. Δείξτε διστακτικότητα και αφήστε τον να σας διορθώσει. Ο συνομιλητής θα αισθάνεται πιο σίγουρος συνειδητοποιώντας ότι είστε επίσης άνθρωπος και θα αντιμετωπίσετε την πιθανή αμηχανία του με κατανόηση. Εκεί λειτουργεί ο νόμος της ομοιότητας: όσα περισσότερα κοινά έχετε, τόσο πιο συχνά επικοινωνείτε και έρχεστε πιο κοντά.\n#3 Δώστε προσοχή στα αντικείμενα όταν είστε μαζί\nΤο 70% των σημαντικών πληροφοριών μοιράζεται ενώ τρώτε. Οι χειρονομίες των ανθρώπων εκείνη τη στιγμή, αντανακλούν τα συναισθήματα και τις συμπάθειες. Αν ο συνομιλητής βάλει το φλιτζάνι σαν να χτίζει ένα τείχος, δείχνει την επιθυμία να αυξηθεί η απόσταση. Ο ρόλος του φλιτζανιού μπορεί να αντικατασταθεί από ένα βάζο με λουλούδια ή ένα διαφημιστικό αντικείμενο. Έχετε παρατηρήσει ότι όταν καθίσετε στο τραπέζι με φίλους, μετακινείτε αμέσως όλα τα περιττά πράγματα στο πλάι, για να δημιουργήσετε έναν ανοιχτό χώρο επικοινωνίας;\nΤο κοινό πιάτο είναι ένα είδος δοκιμής φιλίας. Ρωτήστε αν μπορείτε να δοκιμάσετε κάτι από το πιάτο του φίλου σας. Δεν θα συμφωνήσουν όλοι με το να μοιραστούν το φαγητό τους, αλλά αυτή η ασήμαντη λεπτομέρεια βοηθάει τους ανθρώπους να έρθουν πιο κοντά. Αν μοιραζόμαστε φαγητό με ένα άτομο, το θεωρούμε φίλο μας.\n#2 Παρακολουθήστε τα χείλη του συνομιλητή σας και αλλάξτε χρώμα στα μάτια σας\nΟι άνθρωποι που αγγίζουν τα χείλη με τα δάχτυλά τους ή αντικείμενα, είναι ντροπαλοί. Αυτό θα συμβεί αν κάνετε μια άβολη ερώτηση ή αν θίξετε ένα θέμα το οποίο ο συνομιλητής θα θέλει να αποφύγει. Παρακολουθήστε αυτές τις χειρονομίες για να αντιδράσετε και να διορθώσετε τη δική σας συμπεριφορά εγκαίρως.\nΔώστε τα σωστά μηνύματα με την κόρη των ματιών σας. Στο μυαλό μας αρέσουν οι διευρυμένες κόρες στα μάτια του συνομιλητή μας, καθώς είναι ένα σημάδι συμπάθειας και ενδιαφέροντος. Θέλετε να είστε αρεστοί στους άλλους; Προσκαλέστε τους για δείπνο κάπου με χαμηλό φωτισμό ή κοιτάξτε τους χωρίς να εστιάσετε, ώστε οι κόρες να μεγαλώσουν. Τα μάτια φαίνονται πιο σκούρα, σχεδόν μαύρα και καθιστούν το βλέμμα ιδιαίτερα ελκυστικό.\nΣημάδια που δείχνουν αδιαφορία: Τα στενά μάτια, τα σφιχτά χείλη, το επιδεικτικό χασμουρητό και η ζαρωμένη μύτη.\n#1 Αν η κατάσταση δεν είναι τόσο ομαλή, θυμηθείτε τις ταινίες\nΑυτό το φαινόμενο ονομάζεται νόμος του βραχώδους δρόμου. Συμβαίνει οι άνθρωποι να αρέσουν ο ένας στον άλλον, μόνο μετά από μια σειρά εμποδίων και αντιφάσεων, αλλά αυτές οι σχέσεις είναι συχνά ισχυρότερες από αυτές που αναπτύσσονται από την αρχή ειρηνικά και χωρίς συγκρούσεις. Αυτό το φαινόμενο έχει γίνει κλισέ στις ταινίες: Στην αρχή, οι χαρακτήρες δεν συμπαθούν ο ένας τον άλλον, αλλά σταδιακά γνωρίζονται καλύτερα μεταξύ τους και γίνονται οι καλύτεροι φίλοι ή εραστές.\nΆλλα μηνύματα και τακτικές που θα κερδίσουν τη συμπάθεια και την εμπιστοσύνη:\n-Ένα μικρό περιστασιακό άγγιγμα: Αγγίξτε τον συνομιλητή ακούσια με τον αγκώνα σας, αγγίξτε την πλάτη σας, προσποιηθείτε ότι καθαρίζετε κάτι από τον ώμο σας.\n-Χρησιμοποιήστε συναισθηματικές χειρονομίες: Κάντε ένα απλό νεύμα όταν ακούτε έναν μακρύ μονόλογο, σαν να συμφωνείτε με κάθε λέξη.\n-Να είστε ειλικρινείς: Πείτε στον συνομιλητή σας για τις δικές σας αδυναμίες, τα αγαπημένα όνειρα, τις μυστικές σκέψεις ή απλώς περιπτώσεις από τη ζωή σας. Αυτό θα αυξήσει την ελκυστικότητά σας στα μάτια του.\n-Επιδείξτε ψυχρότητα ή πως είστε απροσπέλαστοι: Αλλά μόνο μερικές φορές. Θα προκαλεί την περιέργεια και θα αναθερμάνει το ενδιαφέρον του άλλου ανθρώπου για την προσωπικότητά σας.\n-Δείξτε ότι είστε όμοιοι: Γνωρίζατε ότι μια ιδανική ομάδα είναι μια ομάδα ανθρώπων που μοιράζεται πολλά κοινά ενδιαφέροντα και έχει παρόμοιες ζωές;\nΟ τύπος φιλίας που αναπτύχθηκε από έναν πράκτορα του FBI:\nΟ τύπος αυτός αντικατοπτρίζει τα κύρια χαρακτηριστικά που είναι απαραίτητα για την ισχυρή εμπιστοσύνη και τη φιλία μεταξύ δύο ανθρώπων. Θα λειτουργήσει αν χρειαστεί να κάνετε φίλους με έναν επιχειρηματικό συνεργάτη, έναν νέο προϊστάμενο ή για να πλησιάσετε το πρόσωπο που σας αρέσει.\n-Η εγγύτητα είναι η ψυχολογική απόσταση μεταξύ των ανθρώπων. Η κύρια προϋπόθεση για την εμφάνισή της, είναι η αίσθηση άνεσης και ασφάλειας στην επικοινωνία. Μερικές φορές, επιτρέψτε στον εαυτό σας να παραβιάσει τον προσωπικό χώρο ενός ατόμου που θα του επιτρέψει να αποφασίσει πώς και πότε πρέπει να είστε πιο κοντά.\n-Συχνότητα είναι ο αριθμός των επαφών και των αλληλεπιδράσεων που κάνετε με ένα άλλο άτομο ανά μονάδα χρόνου. Όσο περισσότερο χρόνο ξοδεύετε μαζί, τόσο περισσότερα κοινά έχετε και τόσο μεγαλύτερη επιρροή αποκτάτε στις σκέψεις και τις ενέργειές του.\n-Η διάρκεια είναι αντιστρόφως ανάλογη με τη συχνότητα. Αν είστε συχνά μαζί, τότε οι συναντήσεις σταδιακά γίνονται συντομότερες ή λιγότερο συχνές. Αντίθετα, αν συναντιέστε σπάνια, η διάρκεια και η σημασία κάθε συνάντησης αυξάνονται σημαντικά: Κυριολεκτικά καταγράφετε κάθε λέξη του συνομιλητή και μην χάνετε χρόνο με ανοησίες. Εναλλάξτε τη διάρκεια αλλά παρατηρήστε τη συχνότητα.\n-Ένταση είναι η ικανότητα να ικανοποιήσετε τις ανάγκες κάποιου με λεκτική ή μη λεκτική συμπεριφορά. Παρατηρήστε πόσο σημαντική είναι αυτή η ένδειξη. Αντανακλάται όταν απολαμβάνετε το χρόνο σας μαζί του ή όχι. Και εκεί τα κοινά ενδιαφέροντα και οι επιθυμίες διαδραματίζουν σημαντικό ρόλο.\n20 διάσημες γυναίκες του Χόλυγουντ που παλαιότερα έμοιαζαν πιο συνηθισμένες.\n“Σιγά μην κάτσω να σκάσω!”


Από τον Δημήτρη Δημητρίου,\nΘα έχουν την δυνατότητα να ρυθμίσουν χρέησε πολύ περισσότερες δόσεις από εκείνες που υπήρχαν (έως 240 για δημόσιο & ασφαλιστικά ταμεία και έως 420 για τράπεζες και λοιπούς πιστωτές).\nΑν θα κριθούν βιώσιμοι, ώστε τελικά να ρυθμίσουν τα χρέη τους, εξαρτάται από την οικονομική, περιουσιακή τρέχουσα κατάσταση του και η οποία θα εξεταστεί προκειμένου να βγει η κατάλληλη ρύθμιση και ο ανάλογος αριθμός δόσεωνοφειλών.\nΗ αίτηση υποβάλλεται ηλεκτρονικά στην ειδική πλατφόρματης Ειδικής Γραμματείας Διαχείρισης Ιδιωτικού Χρέους και διεκπεραιώνεται μέσα σε περίπου δύο μήνες.\nΑν για οποιοδήποτε λόγο, ο οφειλέτης δε μπορέσει να είναι συνεπής στη δόση του για 3 συνεχόμενους μήνες, τότε η ρύθμιση χάνεταικαι δεν ισχύει πλέον.\nΑξιολόγηση της Έκθεσης Εμπειρογνώμονα και Ψήφιση του Σχεδίου Συμφωνίας Εξυγίανσηςαπό τους πιστωτές που διενεργείται, μέσω της Ηλεκτρονικής Πλατφόρμας Εξυγίανσης. Να σημειωθεί, ότι η διαδικασία θεωρείται επιτυχής, εφόσον υπερψηφίσει η πλειοψηφία των πιστωτών.\nΕπικύρωση της Συμφωνίας Εξυγίανσηςαπό το Δικαστήριο.\n2ηΕυκαιρία με Πτώχευση\nCEO της εταιρίας ορκωτών λογιστών CPA (https://cpaauditors.gr/).\nPrevious Βρετανία: Άρση καραντίνας για τους πλήρως εμβολιασμένους που επιστρέφουν από χώρες της “πορτοκαλί” λίστας\nNext Επεισοδιακή σύλληψη 46χρονου – Επιτέθηκε και δάγκωσε αστυνομικό


ΜΗΝ ΞΕΧΑΣΕΤΕ ΤΟ ΒΡΑΔΥ - Τα ρολόγια μία ώρα πίσω !!\nΈνα ποτηράκι την ημέρα… τον γιατρό τον κάνει πέρα !!\nH εμμονή του Χίτλερ με την Ιερά Σινδόνη του Τορίνο !\nΔημοσκόπηση " Κόλαφος " για "κούρεμα" και κόμματα !!\nΑμερικανοί χρησιμοποιούν το πεδίο βολής Καλαμάτας! !!\nΠροπηλάκισαν Βουδούρη και Κατριβάνο στην Καλαμάτα !\nΠαρέλασαν …αυγά και γιαούρτια σε Ηράκλειο και Πάτρα !\nΕλεύθερη είσοδος σήμερα στο Μουσείο της Ακρόπολης !!\nΠΥΡΟΣΒΕΣΤΕΣ ...βρήκαν τον δρόμο αλλά σε άλλη πόλη !!\nΗ Ιταλική Εισβολή στην Ελλάδα 28 Οκτωβρίου 1940 !!\nΤα …προσόντα της Πετρούλας Κωστίδου σε κοινή θέα !!


sibilla - σίβυλλα: ΑΠΟΤΥΧΙΑ ΤΟ ΝΟΣΟΚΟΜΕΙΟ ΤΗΣ ΣΑΝΤΟΡΙΝΗΣ! Η νέα καταγγελία της ΠΟΕΔΗΝ...\nΑΠΟΤΥΧΙΑ ΤΟ ΝΟΣΟΚΟΜΕΙΟ ΤΗΣ ΣΑΝΤΟΡΙΝΗΣ! Η νέα καταγγελία της ΠΟΕΔΗΝ...\nΤο Νοσοκομείο Σαντορίνης εγκαινιάστηκε την Παρασκευή 15/7/2016 από τον κο Τσίπρα. Στις δηλώσεις των εγκαινίων ο κος Τσίπρας είπε ότι από την Δευτέρα 18/7/2016 η Σαντορίνη αποκτά επιτέλους Νοσοκομείο. Δεσμεύτηκε ότι έως τέλους του έτους 2016 το Γενικό Νοσοκομείο Θήρας, θα έχει εξοπλιστεί πλήρως από... γιατρούς και προσωπικό.\nΜάλιστα για να αναδείξει ότι το Νοσοκομείο ήταν κλειστό πέντε χρόνια ανέφερε την παροιμία ότι «όποιος δεν θέλει να ζυμώσει πέντε χρόνια κοσκινίζει».\nΚαι εμείς αποφασίσαμε να ζυμώσουμε. Να ανοίξουμε το Νοσοκομείο Θήρας. Δεσμεύομαι είπε ότι έως τέλος του χρόνου (2016) θα το στελεχώσουμε πλήρως με Ιατρούς και Νοσηλευτές.\nΣτο λόγο των εγκαινίων ανέφερε τη σημασία της Μονάδας Τεχνητού Νεφρού, που θα λειτουργήσει εντός του έτους 2016 στο Νοσοκομείο, καθώς εκτός από τους κατοίκους των Κυκλάδων θα μπορεί να βοηθήσει τον τουρισμό.\nΤόνισε με ιδιαίτερη έμφαση ότι οι νέες γυναίκες θα γεννάνε πια στο τόπο τους, ως άλλος «Μαυρογιαλούρος». Μαζί του υπερθεμάτιζε και ο ΓΚΡΟΥΕΖΑ (κος Πολάκης)\nΤο Νοσοκομείο Σαντορίνης είναι ΔΕΚΟ και όχι Δημόσιο. Παραχωρήθηκε στην ΑΕΜΥ Α.Ε. (Ανώνυμη Εταιρεία), που ποτέ της δεν έκρυψε ότι επιδιώκει να ενταχθεί στο χρηματιστήριο, ως πολυμετοχική εταιρεία.\nΤο Κέντρο Υγείας Θήρας έκλεισε και το προσωπικό του Κέντρου Υγείας μεταφέρθηκε για την στελέχωση του Νοσοκομείου.\nΠως γίνεται ο κος Τσίπρας στα εγκαίνια του Νοσοκομείου Θήρας να μιλάει για ενίσχυση της Πρωτοβάθμιας Περίθαλψης, τη μέρα που έκλεινε το Κέντρο Υγείας του νησιού. Μόνο ο Τσίπρας!!!\nΔεσμεύτηκε πέραν της στελέχωσης έως τέλους του χρόνου 2016, θα λειτουργήσει Αξονικός Τομογράφος.\nΔύο μήνες παρήλθαν από την ημερομηνία που δεσμεύτηκε ο Πρωθυπουργός για να τελειώσει το ζύμωμα της πλήρους στελέχωσης και του εξοπλισμού του Νοσοκομείου Θήρας.\nΠοια είναι λοιπόν η κατάσταση σήμερα;\nΕίπαν άλλη μια φορά πολλά ψέματα. Ο κος Μαυρογιαλούρος Τσίπρας και ο Γκρουέζας κος Πολάκης δεν το έχουν σε τίποτα να λένε ψέματα.\nΙΔΟΥ Η ΚΑΤΑΣΤΑΣΗ\nΣτο Κέντρο Υγείας υπηρετούσαν πέντε ειδικευμένοι Ιατροί Παθολόγοι και Γενικοί Ιατροί. Ξέρετε πόσοι Ιατροί υπηρετούν στην Παθολογική Κλινική (12 κλινών) του Νοσοκομείου Θήρας, που καθημερινά κατά μέσο όρο νοσηλεύει 10 Ασθενείς;\nΕργάζονται μόνο δύο Ιατροί του ΕΣΥ που προέρχονται από το Κέντρο Υγείας. Ένας Παθολόγος Διευθυντής ΕΣΥ και ένας Γενικός Ιατρός Διευθυντής ΕΣΥ. 4/12/2016 παραιτήθηκε ένας Γενικός Ιατρός προερχόμενος από το Κέντρο Υγείας. Από την ΑΕΜΥ ΑΕ δεν διορίσθηκε κανένας Παθολόγος στο Νοσοκομείο. Η Παθολογική Κλινική δεν υφίσταται Οι δύο Ιατροί που προέρχονται από το Κέντρο Υγείας θα πρέπει να παρέχουν ιατρική φροντίδα στους Νοσηλευόμενους Ασθενείς, να βρίσκονται στα ΤΕΠ και να εφημερεύουν όλες τις ημέρες του μήνα!!! Τι Παθολογική Κλινική ασφαλής είναι αυτή; Που είναι η στελέχωσή της κε Τσίπρα;\nΕφημερεύουν στο Νοσοκομείο Αγροτικοί Ιατροί παράνομα καθότι δεν υπάρχει προγραμματική σύμβαση μεταξύ ΑΕΜΥ ΑΕ και 2ης ΥΠΕ για κάλυψη του Νοσοκομείου με Αγροτικούς Ιατρούς. Ποιος θα την πληρώσει σε περίπτωση τραγικού συμβάντος; Στους εν λόγω δύο Ιατρούς που καλύπτουν την Παθολογική Κλινική επιβάλουν πλαφόν εφημεριών 7 κατά μήνα. Τις υπόλοιπες 16 ημέρες του μήνα ποιος θα εφημερεύει; Ο Γκρουέζας κος Πολάκης;;;\nΜονάδα Εμφραγμάτων 6 κλινών\nΣτο Νοσοκομείο υπηρετούν δύο Καρδιολόγοι. Ένας προερχόμενος από το Κέντρο Υγείας και ένας με πρόσληψη της ΑΕΜΥ ΑΕ. Οι εν λόγω δύο Ιατροί είναι για να καλύπτουν τα ΤΕΠ, την εφημερία και τη Μονάδα Εμφραγμάτων. Γι’ αυτό και δεν υφίσταται, δεν λειτουργεί Μονάδα Εμφραγμάτων για Νοσηλεία και παρακολούθηση των εμφραγματιών. Γίνεται θρομβόλυση και αμέσως αεροδιακομίζονται οι Καρδιοπαθείς. Η τρίτη Καρδιολόγος Επικουρική Ιατρός μετακινημένη από το Θριάσιο Νοσοκομείο, παρότι έκανε χρέη Διευθύντριας Ιατρικής Υπηρεσίας, έφυγε τρέχοντας. Επέστρεψε στο Θριάσιο Νοσοκομείο ως Επικουρική. Γιατί δεν έμεινε στο Νοσοκομείο Σαντορίνης που ο κος Τσίπρας δίνει πολλά κίνητρα;\n2/1/2017 παραιτήθηκε ένας Χειρουργός της ΑΕΜΥ ΑΕ με καταγγελίες ότι δεν θέλει να βάζει σε κίνδυνο την καριέρα του. Τον Δεκέμβριο 2016 έκανε υπέβαλε άλλος ένας χειρουργός της ΑΕΜΥ Α.Ε. που θα την ενεργοποιήσει 1/3/2017. Όπου φύγει – φύγει!!! Γιατί παραιτούνται οι Χειρουργοί του Νοσοκομείου; Ως χειρουργός ο κος Πολάκης τι γνωρίζει; Ο κος Πολάκης και ο κος Τσίπρας δεν είπαν ότι όλα θα δουλεύουν ρολόι από 1/1/2017.\nΟι λόγοι που παραιτούνται είναι οι εξής: Το Νοσοκομείο δεν διαθέτει αιμοδοσία. Δεν διαθέτει Αξονικό Τομογράφο. Διαθέτει ένα Χειρουργικό Τραπέζι για σηπτικά και άσηπτα χειρουργεία.\nΠως είναι δυνατόν να χειρουργούνται στο ίδιο χειρουργικό τραπέζι οι αιμορροΐδες από τον κο Πολάκη και να γίνονται τοκετοί φυσιολογικοί ή με καισαρική τομή;\nΔεν είναι επικίνδυνο για τους Ασθενείς;\nΕργάζεται ένας Αναισθησιολόγος που προσλήφθηκε από την ΑΕΜΥ Α.Ε. Υπέβαλε παραίτηση εξαιτίας των επικίνδυνων συνθηκών που επικρατούν στο χειρουργείο. Φοβήθηκε ότι θα βρει τον μπελά του. Έπεσαν πάνω του όλοι και τον μετέπεισαν προσωρινά.\nΕξαιτίας των επικίνδυνων συνθηκών που επικρατούν στο χειρουργικό τομέα οδηγούνται σε παραίτηση οι Χειρουργοί και οι Αναισθησιολόγοι. Δεν είναι υπουργοί σαν τον κο Πολάκη.\nΤο Νοσοκομείο συνεχίζει να κάνει μικροχειρουργεία. Όλοι οι Ασθενείς έκτακτα περιστατικά αεροδιακομίζονται.\nΓΥΝΑΙΚΟΛΟΓΙΚΟ - ΜΑΙΕΥΤΙΚΟ\nΟι νέες γυναίκες είπε ο κος Τσίπρας στα εγκαίνια θα γεννάνε επιτέλους στο τόπο τους. Κάτι θυμηθήκαμε τότε!!! Τον «Μαυρογιαλούρο».\nΠως θα συμβεί αυτό; Χωρίς αιμοδοσία, με ένα χειρουργικό τραπέζι που λειτουργεί στο Νοσοκομείο, στο οποίο γίνονται τοκετοί μαζί με αιμορροΐδες, με μόνο ένα Παιδίατρο που προέρχεται από το Κέντρο Υγείας και δύο Μαίες. Η μία εκ των δύο Μαιών διορίστηκε σε Νοσοκομείο των Πατρών και παραιτήθηκε. Τέτοιες καλές συνθήκες εργασίας προσφέρει η ΑΕΜΥ Α.Ε. κε Τσίπρα; Γιατί φεύγουν οι εργαζόμενοι;\nΑξίζει να αναφέρουμε έκτακτο περιστατικό γυναίκας εγκύου 28/12/2016. Η Γυναικολόγος Διευθύντρια του ΕΣΥ προερχόμενη από το Κέντρο Υγείας, ήταν Ασθενής σε αναρρωτική άδεια. 28/12/2016 προσήλθε στα επείγοντα του Νοσοκομείου γυναίκα επίτοκος (40 εβδομάδων) 42 ετών, στη δεύτερη εγκυμοσύνη μετά από 15 χρόνια με επιπλοκές (υπέρταση κυήσεως και περιτύλιξη ομφάλιου λώρου δίκην Τελαμώνος). Ο Γυναικολόγος Ιατρός της ΑΕΜΥ Α.Ε ξεκίνησε τη διαδικασία αεροδιακομιδής. Ο Συντονιστής του ΕΚΑΒ ζήτησε την γνωμάτευση της Γυναικολόγου Διευθύντριας, παρότι Ασθενής. Αν και Ασθενής οδήγησε την έγκυο γυναίκα στο χειρουργείο και πραγματοποίησε το τοκετό με καισαρική τομή. Στο ένα χειρουργικό τραπέζι, εκεί που έκανε τις αιμορροΐδες ο κος Πολάκης. Το όνομα της γυναίκας και το τηλέφωνο είναι στη διάθεσή σας. Σώθηκε η γυναίκα και ο παιδάκι!!! Ευτυχώς!!!\nΝοσοκομείο χωρίς Ορθοπεδικό.\nΗ ΑΕΜΥ Α.Ε. προσέλαβε έναν Ορθοπεδικό που παραιτήθηκε πέρυσι τον Δεκέμβριο. Ακόμη τρέχει να φύγει μακριά από το Νοσοκομείο, λόγω επικινδυνότητας στη λειτουργία του. Από τότε και μόνο για 15 ημέρες έκανε Ορθοπεδικό Ιατρείο, ένας Ορθοπεδικός όχι του Νοσοκομείου αλλά μέλος του Διοικητικού Συμβουλίου της ΑΕΜΥ ΑΕ. Από την περασμένη εβδομάδα δεν υπάρχει Ορθοπεδικός. ΜΠΑΧΑΛΟ!!! Τέτοια στελέχωση!!! Τέτοια οργάνωση!!!\nΑσθενείς με μικροατυχήματα αεροδιακομίζονται. Για τα σοβαρά τροχαία, ο Θεός να βάλει το χέρι του. Παράδειγμα την περασμένη εβδομάδα (Τετάρτη) διεκομίσθη Ασθενής με κάταγμα κνήμης από τροχαίο που έγινε την Δευτέρα.\nΟ κος Τσίπρας στα εγκαίνια με στόμφο εξήγγειλε ότι θα λειτουργήσει άμεσα, έως τέλος του χρόνου 2016, Μονάδα Τεχνητού Νεφρού στο Νοσοκομείο, που θα εξυπηρετήσει τους κατοίκους τω Κυκλάδων και θα συμβάλει στον τουρισμό. Αλήθεια που βρίσκεται σήμερα η λειτουργία της Μονάδας Τεχνητού Νεφρού; Λειτουργεί; Η ΑΕΜΥ Α.Ε. προσέλαβε έναν Νεφρολόγο που ενδιαφέρθηκε ακούγοντας τον κο Τσίπρα για άμεση λειτουργία της Μονάδας, αλλά απηύδησε. Παραιτήθηκε!!! Δεν ήξερε. Δεν ρώταγε ότι ο κος Τσίπρας λέει πολλά ψέματα!!!\nΣτο Νοσοκομείο υπάρχει ο χώρος για τη Μονάδα Τεχνητού Νεφρού χωρίς όμως τον εξοπλισμό. Ο Νεφρολόγος ζητούσε την προμήθεια του εξοπλισμού. Μάταια!! Γι΄ αυτό παραιτήθηκε!!!\nΣήμερα όχι μόνο δεν υπάρχει Μονάδα Τεχνητού Νεφρού στο Νοσοκομείο, αλλά ούτε καν Νεφρολόγος. Οι Σαντορινιοί νεφροπαθείς τελικού σταδίου αναγκάζονται να μετακομίζουν στην Αθήνα, να ταλαιπωρούνται με μεγάλα ταξίδια για αιμοκάθαρση, να χάνουν αιμοκαθάρσεις σε περίπτωση κακοκαιρίας, με σοβαρό κίνδυνο της ζωής τους από τις επιπλοκές της νόσου.\nΙΑΤΡΙΚΕΣ ΕΙΔΙΚΟΤΗΤΕΣ ΠΟΥ ΕΙΝΑΙ ΠΟΛΥΤΕΛΕΙΑ ΓΙΑ ΤΟ ΝΟΣΟΚΟΜΕΙΟ ΣΑΝΤΟΡΙΝΗΣ\nΩΡΛ δεν υπάρχει στο Νοσοκομείο.\nΟφθαλμίατρος δεν υπάρχει στο Νοσοκομείο.\nΔύο Οδοντίατροι της ΑΕΜΥ Α.Ε. κάθονται 8 μήνες γιατί το Νοσοκομείο δεν έχει οδοντιατρικά μηχανήματα.\nΙΑΤΡΙΚΟ ΠΡΟΣΩΠΙΚΟ - ΕΦΗΜΕΡΕΙΕΣ\nΟι Ιατροί είναι είδος προς εξαφάνιση στο Νοσοκομείο. Ελάχιστοι. Στελεχώνουν τις κλινικές του Νοσοκομείου, εφημερεύουν κάθε ημέρα. Κάνουν πάνω από 18 εφημερίες κατά μήνα. Τώρα η ΑΕΜΥ Α.Ε. τους ξεκαθάρισε ότι θα πληρώνονται εφημερίες με βάση το πλαφόν των Ιατρών του ΕΣΥ (7 εφημερίες κατά μήνα). Άρα λοιπόν η Χειρουργική Κλινική, η Παθολογική Κλινική, η Μονάδα Εμφραγμάτων θα καλύπτονται 14 ημέρες το μήνα. Τις υπόλοιπες; Πώς οι Ιατροί άλλων ειδικοτήτων (όπως Γυναικολόγοι, Παιδίατροι κ.α.) που είναι μετρημένοι στα δάκτυλα θα εφημερεύουν στα ΤΕΠ; Ποιοι θα χειρουργούν;\nΤην περίοδο που λειτουργούσε το Κέντρο Υγείας γινόταν 5-7 αεροδιακομιδές την εβδομάδα. Στους μήνες που λειτουργεί το Νοσοκομείο γίνονται επίσης 7 αεροδιακομιδές κατά μέσο όρο την εβδομάδα. Που είναι η στελέχωση του Νοσοκομείου κε Τσίπρα; Πότε τελειώνει το ζύμωμα της στελέχωσης; Θα απολογηθείτε για τα ψέματα!!!\nΟ κος Τσίπρας στα εγκαίνια μίλησε για πρόσληψη επαρκούς νέου προσωπικού με υψηλούς μισθούς και κίνητρα. Οι Ιατροί της ΑΕΜΥ Α.Ε. διαμένουν σε σπίτια που παραχωρήθηκαν ή παίρνουν επίδομα στέγης από το ίδρυμα Νομικού.\n25 Νοσηλευτές συνεχίζουν να μένουν στο κοινόβιο του Κέντρου Υγείας, σε άθλιες συνθήκες διαβίωσης.\nΠως θα μπορούσαν άλλωστε με 800 ευρώ το μήνα που παίρνουν από την ΑΕΜΥ Α.Ε. να νοικιάσουν σπίτια; Το ύψος των ενοικίων στη Σαντορίνη ξεπερνάει το μισθό τους.\nΠόσα ψέματα είπε ο «Μαυρογιαλούρος» Πρωθυπουργός στα εγκαίνια του Νοσοκομείου; Πόσα ψέματα λέει συνεχώς για το Νοσοκομείο ο Γκρουέζα κος Πολάκης;\nΑπό 4/1/2017 δεν υπάρχει Διευθυντής Ιατρικής Υπηρεσίας. Η αποσπασμένη Ιατρός που έκανε χρέη, απέστρεψε στο Νοσοκομείο που ανήκε.\nΔεν υπάρχουν Διευθυντές Ιατρικών Τμημάτων από 18/7/2016, παρά μόνο ένας στο Ακτινολογικό Εργαστήριο.\nΤο Νοσοκομείο της Σαντορίνης όχι μόνο δεν στελεχώνεται, αλλά και οι τελευταίοι Ιατροί είναι έτοιμοι να κλείσουν την πόρτα πίσω τους. Παραιτούνται οι Ιατροί ο ένας μετά τον άλλον. Απηύδησαν. Γνωρίζουν ότι ανά πάσα στιγμή μπορούν να βρεθούν κατηγορούμενοι για τραγικά συμβάντα, χωρίς να φταίνε.\nΤο Νοσοκομείο είναι σε κακό χάλι.\nΕίναι επικίνδυνο για τους Ασθενείς.\nΑναμένουμε τον Γκρουέζα κο Πολάκη να πεταχτεί ξανά στο νησί να χειρουργήσει. Ή να αποσπάσει για μερικές ημέρες Ιατρούς από το Αττικό Νοσοκομείο έως ότου περάσει η κατακραυγή. Οι κάτοικοι κινδυνεύουν περισσότερο σήμερα από πριν που λειτουργούσε το Κέντρο Υγείας. Επαναπαύονται με το Νοσοκομείο και κινδυνεύουν διπλά από το μπάχαλο που επικρατεί.\nΆλλο ένα ψέμα από τον κο Τσίπρα!!! Μήπως είναι το πρώτο ή το τελευταίο;;;\nΟ κος Τσίπρας ετοιμάζεται να εκχωρήσει την Δημόσια Ψυχική Υγεία στην ΑΕΜΥ ΑΕ με Νομοσχέδιο που κατατέθηκε στη Βουλή.\nΘέλουν να παραχωρήσουν στην ΑΕΜΥ Α.Ε. δραστηριότητες των Ψυχιατρικών Νοσοκομείων και άλλων Δημόσιων Μονάδων Ψυχικής Υγείας, την Ψυχοκοινωνική Αποκατάσταση, την εκπαίδευση του προσωπικού.\nΜεγαλώνουν την πίτα της ΑΕΜΥ Α.Ε.. Προετοιμάζουν την ένταξή της στο χρηματιστήριο.\nΑναμένεται το ίδιο μπάχαλο στην Ψυχική Υγεία.\nΚρίμα για τους Ψυχικά Πάσχοντες Ασθενείς. Δεν κωλώνουν πουθενά.


Στις 20 Σεπτεμβρίου βάζουμε την ΕΛΛΑΔΑ ΜΠΡΟΣΤΑ. - AgrinioNews\nΣτις 20 Σεπτεμβρίου βάζουμε την ΕΛΛΑΔΑ ΜΠΡΟΣΤΑ.\n18 Σεπτεμβρίου 2015, 12:28 μμ\nΟ πρώτος λόγος είναι ότι για πρώτη φορά από το 2009 που ξέσπασε η κρίση, δεν υφίσταται η διχαστική και ψευδεπίγραφη διαίρεση σε μνημονιακές και αντιμνημονιακές δυνάμεις και κόμματα. Όλα τα κόμματα του λεγομένου δημοκρατικού τόξου, εξαιρουμένου του ΚΚΕ, έχουν κατανοήσει πλήρως, ακόμα και ο νεομνημονιακός ΣΥΡΙΖΑ, ότι δεν υπάρχει άλλος δρόμος. Ο πρώην πρωθυπουργός κ. Τσίπρας τον αναζήτησε μαζί με τους συνεργάτες του, τους πρώην αλλά και τους νυν, στην Ρωσία, στην Κίνα και ενδεχομένως αλλού, αλλά φευ. Χρήματα δεν βρέθηκαν. Η φράση του πρώην υπουργού κ. Στρατούλη «θα παρακαλάνε να μας δανείσουν» δεν επιβεβαιώθηκε. Αντιθέτως για πρώτη φόρα από τον Β’ Παγκόσμιο Πόλεμο έκλεισαν και οι τράπεζες. Ο πρωθυπουργός και η κυβέρνηση διενήργησαν δημοψήφισμα, ως αριστεροί επαναστάτες και το 62% του ΟΧΙ το μετέφρασαν σε ΝΑΙ. Μάλλον χάθηκαν στην μετάφραση. Το συμπέρασμα από την 7μηνη ταλαιπωρία της χώρας είναι ότι οι φαντασιώσεις, οι ιδεοληψίες και «τα όμορφα τα λόγια τα μεγάλα», δυστυχώς δεν λύνουν τα προβλήματα. Και δυστυχώς, τα προβλήματα που αντιμετωπίζει η χώρα είναι πολλά και μεγάλα. Ψευδείς υποσχέσεις και μεγάλα λόγια πλέον δεν γίνονται πιστευτά από κανένα.\nΠροηγούμενο: Πορεία μαθητών για τα δύο χρόνια από τη δολοφονία του Παύλου Φύσσα\nΕπόμενο: Λαϊκή Ενότητα: Σύμβολο των αγώνων για ελευθερία και δημοκρατία θα είναι ο Παύλος Φύσσας


Συνεδριάζει την Πέμπτη 11-3-20 με τηλεδιάσκεψη το Περιφερειακό Συμβούλιο Δυτ. Μακεδονίας (δείτε τα θέματα) - Φωνή της Καστοριάς\nΣυνεδριάζει την Πέμπτη 11-3-20 με τηλεδιάσκεψη το Περιφερειακό Συμβούλιο Δυτ. Μακεδονίας (δείτε τα θέματα)\nΤην Πέμπτη 11 Μαρτίου και ώρα 16.00, συνεδριάζει με τηλεδιάσκεψη (μέσω της υπηρεσίας e: Presence.gov.gr), το Περιφερειακό Συμβούλιο Δυτ. Μακεδονίας, για να συζητήσει και αποφασίσει για τα πάρακάτω θέματα:\n1: Έγκριση τρόπου δημοπράτησης (Ανοιχτή Διαδικασία), σύμφωνα με το άρθρο 27 του Ν. 4412/16 για το έργο: «Βελτίωση οδού φράγματος Σισανίου έως Ιερά Μονή Παναγιάς» Προϋπολογισμού: 720.000,00€ με Φ.Π.Α.\n2: Έγκριση Πρακτικού της Επιτροπής του Άρθρου 8β του Ν.3190/2003 (ΦΕΚ 249/Α/30-11-2003) ¨Υπαίθριο Εμπόριο και άλλες διατάξεις¨ σχετικά με την χορήγηση Αδειών σε Πλωτά Μέσα που κινούνται στις Φυσικές και Τεχνητές Λίμνες καθώς και στους Πλωτούς Ποταμούς για την Άσκηση Τουριστικών και Συγκοινωνιακών Πλόων.\n3: Έγκριση τρόπου εκτέλεσης διαγωνισμού του έργου «ΑΝΤΙΚΑΤΑΣΤΑΣΗ ΑΓΩΓΟΥ ΑΡΔΕΥΣΗΣ ΤΟΕΒ ΚΟΡΟΜΗΛΙΑΣ-ΚΟΛΟΚΥΝΘΟΥ». Προϋπολογισμού 110.000,00 €.\n4: Έγκριση τρόπου δημοπράτησης του έργου της Π. Ε. Καστοριάς: «Καθαρισμός τάφρων και πρανών από την βλάστηση», Προϋπολογισμού 74.000,00€.\n5: Έγκριση τρόπου εκτέλεσης διαγωνισμού του έργου: «Παρεμβάσεις στην Ε.Ο 22 από τον κόμβο Κύρου προς ΚΤΕΟ – Ασφαλτοστρώσεις» προϋπολογισμού 500.000,00 €.\n6: Έγκριση τρόπου εκτέλεσης διαγωνισμού του έργου: «Έργα βελτίωσης και συντήρησης στο Επ. Οδ. Δίκτυο» προϋπολογισμού 250.000,00 €.\n7: Έγκριση τρόπου δημοπράτησης του έργου της Π. Ε. Καστοριάς: «Απομάκρυνση φερτών υλών και κορημάτων από τάφρους και τοιχεία», Προϋπολογισμού 74.000,00€.\n8: Διατύπωση γνώμης για την ανάγκη καθορισμού νέων λατομικών περιοχών στην Π.Ε. Καστοριάς\n9: 5η Τροποποίηση Προϋπολογισμού ΠΔΜ (5η/2021).\nΕισηγήτρια η Αντιπεριφερειάρχης Οικονομικών και Διοίκησης η κ. Παναγιώτα Γκατζαβέλη\n10: Συζήτηση σχετικά με τη Μετεγκατάσταση της Ακρινής\nΠου εντοπίστηκαν τα χθεσινά 5 κρούσματα κορωνοϊού στην ΠΕ Καστοριάς\n«Θερίζει» ο κορονοϊός στην Αλβανία – Κραυγή αγωνίας από την ελληνική μειονότητα


Κορονοϊός: 217 νέα κρούσματα το τελευταίο 24ωρο - Notospress.gr\nΚορονοϊός: 217 νέα κρούσματα το τελευταίο 24ωρο\nΕΛΛΑΔΑ. Συνολικά 217 νέα κρούσματα του νέου κορoνοϊού ανακοινώθηκαν σήμερα,Τετάρτη, 19 Αυγούστου εκ των οποίων τα 16 εντοπίστηκαν κατόπιν ελέγχων στις πύλες εισόδου τις χώρας. Σύμφωνα με την ανακοίνωση, έχουν καταγραφεί 3 ακόμη θάνατοι.\nΤέλος, έχουμε 3 ακόμα καταγεγραμμένους θανάτους και 235 θανάτους συνολικά στη χώρα. 82 (34.9%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 77 έτη και το 95.3% είχε κάποιο υποκείμενο νόσημα ή/και ηλικία 70 ετών και άνω.»